Posmatranje neba online dating, free webcam for adults\nUsklađenost sa ovom vibracijom vremena omogućava svakom pojedincu da aktivira balans unutar sudbine koja je predstavljena tranzitima.\n» prikaži celu vest Stanje svesti samo po sebi predstavlja ključno polje preko koga se prelama sva sudbina koja nam je kao genetska navika dodeljena i zapisana u natalnoj karti.\nIzmena u polju svesti dovodi do izmene svih navika u našem događaju, kao i same sudbine pojedinca.\nU poslednjih godinu dana nalazio se na poziciji potpredsednika Asocijacije, da bi na redovnom sastanku upravnog odbora Asocijacije bio izabran za predsednika organizacije.\nAleksandar tako predstavlja prvog "ne američkog" predsednika Asocijacije u istoriji ISAR-a.\nUpravo je izašla iz štampe najnovija knjiga Aleksandra Imširagića "Tehnologija Svesti - polje svih mogućnosti".\nSvi zainteresovani za ovu knjigu mogu je naručiti direktno od nas ili je potražiti u nekoj od knjižara.\nNa nedavnom sastanku odbora ISAR (International Society for Astrological Research) koji se održao na Karibima, Aleksandar Imširagić je izabran za predsednika ove najveće Astrološke Asocijacije u svetu.\nSledećeg dana, prati ga Merkur, a tu je i Mars od 4. Sav taj patriotski, orjentisan na porodicu, vođen emocijama, koji uvek zahteva odanost znak Raka! On je večiti optimista, čak i ako činjenice ne daju razlog za optimizam, pa ne čudi da su svetska tržišta imala velike uspone prošle nedelje.\n» pročitaj članak Sunce je napravilo divan trigon sa Jupiterom 2. Veće pitanje je da li se “srećni” dani Jupitera sada privode kraju. juna nastaviti euforiju i dati nam iluziju da se dobar period nastavlja?\nHronike neba Poslovna prognoza Ritam broja-7 Aktuelnosti Astrološki članci Ljuboskop Astro teme Kod za astrologa Astrologija dece Local Space Astrološki Arhetipovi Horarna astrologija Astro Healing Karmička astrologija Mundana astrologija Astrološki razgovori Astro Mitologija Duša čoveka Liber Aeternus Astrologija kristala Čitav Univerzum je polje Inteligencije, te je u svakom pitanju koje postavimo već sadržan i odgovor koji se dobija putem sinhroniciteta.\nUpravo na ovaj način Asto Kockice omogućavaju da komuniciramo sa Univerzumom.\nPrevious Post Sex cams dating bulgaria\nchildren dating online 09-Feb-2018 09:14\nLive xrated web cams 23-Sep-2018 03:15\ndating site in the world 05-Oct-2018 10:51\nOrganic is definitely not better for you, and it uses older, dirtier farming techniques that are, across the board, not as environmentally friendly.\nWer die Arbeit von Fotografin Maisie Cousins mit einem Wort beschreiben möchte, dem wäre etwa „intuitiv“ nahegelegt – allerdings bezeichnet das nur einen Aspekt ihrer Arbeit.


Počela isplata dječjeg dodatka za avgust u Srpskoj – Zvornik Danas\nPraznični popust u zvorničkoj biblioteci\nU Srpskoj 366 novozaraženih i 19 smrtnih slučajeva\nNaslovna/VIJESTI/Društvo/Počela isplata dječjeg dodatka za avgust u Srpskoj\nPočela isplata dječjeg dodatka za avgust u Srpskoj\nDragana Spasić Send an email 3. septembra 2020\n284 Manje od minute\nBIJELJINA – U Republici Srpskoj danas je počela redovna isplata dodatka na djecu, materinskog dodatka, prava na pomoć za opremu novorođenčeta, pronatalitetne naknade za trećerođeno i četvrtorođeno dijete i naknade roditelju njegovatelju ili njegovatelju za avgust, potvrđeno je iz Fonda za dječju zaštitu.\nAvgustovska isplata dodatka na djecu obuhvata 15.653 djece, odnosno 10.735 korisnika roditelja i za isplatu ovog prava obezbijeđeno je 1.060.500 KM.\nIz Fonda navode da se nastavlja s isplatom novog prava iz dječje zaštite, naknade roditelju njegovatelju ili njegovatelju, za šta je izdvojeno 54.225 KM.\n-Od početka pandemije Fond je jednom sedmično počeo sa isplatom prava na refundaciju naknada plata za porodilje, te je i ovaj mjesec nastavio sa tom praksom, nastojeći na ovaj način da pomognemo poslodavcima da zaštite radna mjesta i održe likvidnost – istakao je Jović.\navgust djeciji dodatak isplata\nEvo zašto ostajete bez daha kada se penjete uz stepenice\nSrbija za Oscara kandiduje film o Jasenovcu u koji je uložila više od 2 miliona evra\nMaradona izbacio dvije ćerke i bivšu ženu iz testamenta!\nPorastao broj upisanih studenata na javnim univerzitetima u Srpskoj\nHumano mlijeko za prijevremeno rođenu djecu i hrana i lijek\nCrnadak: Nisam službenim vozilom dovezao Stanivukovića


Kurs za depilaciju - Obuka - Beograd - Cena - Privatna srednja medicinska Školest Beograd\nDokvalifikacija > Kurs za depilaciju\nProgram obuke za izvođenje depilacije omogućava sticanje osnovnih znanja neophodnih za obavljenje depilacije.\nPolaznici kursa za depilaciju se osposobljavaju za:\nopremanje i organizovanje rada u salonu\nizvođenje tople depilacije\nizvođenje hladne depilacije\nizvođenje hemijske depilacije i\nU toku realizacije teorijskih sadržaja kursa za depilaciju biće korišćenja savremena nastavna sredstva: video prezentacije, video i kompjuterski prikazi u elektronskoj formi, kao i štampani tekstovi i stručna literatura.\nPo završetku obuke organizuje se i provera naučenih veština i usvojenih teorijskih znanja kroz rad na modelu i usmeno izlaganje\nSvim polaznicima koji pokažu zadovoljavajuće znanje tokom provere, izdaje se sertifikat kao potvrda o uspešno obavljenom kursu za depilaciju..\nObuka za izvođenje depilacije se ostvaruje u salonu i traje 15 časova. Potreban pribor i preparate obezbeđuje škola.\nPo uspešnom završetku obuke polaznici stiču stručne kompetencije za:\nopremanje i organizaciju rada u salonu\nizvođenje hemijske depilacije\nKurs se obavlja u Beogradu, a za sve dodatne informacije, kao što je cena, termin itd, molimo vas da nam se obratite preko stranice Kontakt.


Epidemiolog Petrović – „Najjači udar korone sredinom septembra, bolnice će opet biti prepune, a masovnije umiranje obolelih je tek pred nama“ – Info Centar Juga\nPrimarijus dr Radmilo Petrović, epidemiolog, izneo je, nimalo ohrabrujuće prognoze. „Bolnice će opet biti prepune, a masovnije umiranje obolelih je tek pred nama, jer smrtnost se u epidemijama uvek povećava „sa zadrškom““, kaže dr Petrović.\n„Ne znamo kod kojeg broja vakcinisanih pada imunitet i da li će primiti buster dozu, kao što ne znamo ni koliki je prirodno stečen imunitet: koliko se od ukupno registrovanih 760.000 slučajeva infekcije od početka epidemije, „preklapa“ sa vakcinisanima, i koliko njih još ima otpornost samo posle preležanog kovida. Sve su to parametri bez kojih ne možemo ni da naslutimo da li ćemo opet stići do 8.000 inficiranih dnevno“, navodi dr Petrović.\n„Borba sa delta sojem je izuzetno surova i očekujemo da u narednim nedeljama pokaže svu svoju snagu“, kaže dr Mirsad Đerlek, državni sekretar u Ministarstvu zdravlja.\n„Tempo vakcinacije je izuzetno spor. Sa oko 52 odsto vakcinisanih, daleko smo od kolektivnog imuniteta, i tako smo produžili opstanak virusa, koji je sada mutirao. Tužno je sada videti mlade nevakcinisane ljude na respiratorima“.\n„Sa svim izgrađenim kapacitetima, očekujemo da zdravstveni sistem funkcioniše paralelno i da će nekovid pacijenti imati bolju zdravstvenu zaštitu, kao i da neće trpeti kao prethodnih godinu i po dana“, rekao je Đerlek.


VOZAČI OVO ĆE VAS KOŠTATI: Poskupljuje putarina\nZa 12 odsto\nVlada Republike Srbije predložila je poskupljenje putarina od 12 procenata. Viša cijena primenjivaće se kada poslanici Skupštine Srbije usvoje Prijedlog zakona o izmjeni Zakona o naknadama za korišćenje javnih dobara.\nTaj prijedlog Vlada Republike Srbije usvojila je na posljednjoj sjednici i uputila u Skupštinu Srbije po hitnom postupku.\nU obrazloženju Prijedloga navodi se da je trenutna visina putarina niža od realne vrijednosti i da je posljednje poskupljenje bilo 7. januara 2017. godine. Tada je putarina povećana deset odsto u odnosu na prethodni cjenovnik.\nPrije toga iznos putarine nije povećavan od 2009. godine.\nU Prijedlogu zakona se ističe da su cijene materijala, energenata i opreme koja se koristi za održavanje autoputeva i ostalih puteva u znatnoj mjeri povećane u odnosu na 2017. godinu. U odnosu na evropske zemlje koje koriste isti sistem naplate putarine, Srbija ima najnižu cijenu putarine po pređenom kilometru, navodi se.\nPovećanjem prihoda od putarine obezbijediće se veća sredstva za finansiranje održavanja i razvoja putne mreže, stoji u obrazloženju.\nProcjena je da će predloženim povećanjem od 12 odsto u 2019. godini prihod od naplate putarine biti veći za 1,9 milijardi dinara, odnosno da će ukupan prihod iznositi 27,6 milijardi dinara.\nPutarina od Novog Sada do Beograda po novom cjenovniku koštaće 235 dinara, umjesto dosadašnjih 210. Od Beograda do Subotice, umjesto 560 koštaće 627 dinara, prenosi Blic.\nOd Banjaluke do Doboja\nPočela primjena zatvorenog sistema naplate putarine\nČija vozila neće plaćati putarinu na auto-putevima u Srpskoj?


Saradnja Republike Srpske i Srbije veoma je dobra i nema otvorenih pitanja, potvrdili su predsjednik Srpske Milorad Dodik i ministar spoljnih poslova Srbije Ivica Dačić nakon današnjeg sastanka u Banjaluci.\nDodik je podsjetio na zajedničke aktivnosti Srpske i Srbije i zahvalio Dačiću na podršci Republici Srpskoj.\nDodik će razgovarati i sa rektorima javnih univerziteta u Banjaluci Radoslavom Gajaninom i Istočnom Sarajevu Stevom Pašalićem.\nNakon sastanka koji će biti održan u Palati Republike u 10.30 časova, predviđena je konferencija za novinare, koju će ATV uživo prenositi.\nŽeljka Cvijanović Milorad Dodik Maja Gojković


Četvoro mrtvih nakon upada u Kongres, 52 uhapšenih (FOTO) – Naši u svetu\nObjavljeno 07/01/21 u 07:30\nŽena koja je ranjena u zgradi Kongresa tokom demonstracija u Vašingtonu podlegla je povredama u urgentnom centru u tom gradu, saopšteno je iz vašingtonske policije.\n“Nakon istrage imaćemo više informacija o smrti ove žene”, izjavio je predstavnik policije Vašingtona Dastin Sternbek, prenosi CNN.\nTokom nasilnih protesta u Vašingtonu povređeno je više ljudi, a od 18 časova na snazi je policijski čas koji će trajati do 6 ujutro po lokalnom vremenu.\nSpecijalne snage FBI, kao i druge bezbednosne snage, obezbedile su zgradu Kongresa SAD.\nKako je saopštio zvaničnik Kapitola, nekoliko sati nakon što su demonstranti upali u sedište vlade i ušli u kancelarije poslanika, zgrada je napokon obezbeđena, piše Rojters.\nFoto: (AP Photo/Jose Luis Magana)\nAmerički Kongres blokiran je tokom demonstracija pristalica Donalda Trampa, koje je on pozvao da protestuju. Demonstranti su opkolili zgradu Kapitola, suočili se s policijom i upali u zgradu, uoči potvrđivanja pobede Džoa Bajdena na predsedničkim izborima.\nMnogo ljudi je povređeno, a jedna žena, koja je upucana u tom haosu, podlegla je povredama.\nMladić pao sa skele na zgradi Kongresa\nMuškarac star 24 godine teško je povređen sinoć kada je pao sa skele postavljene na zgradi Kongresa SAD u Vašingtonu.\nOn je povređen tokom pokušaja da se popne na skelu visoku devet metara na zapadnoj strani zgrade Kongrese, prenosi CNN.\nKako se navodi, prebačen je u bolnicu u teškom stanju, a za sada nije jasno zbog čega je pokušavao da se popne na skelu.\nManji protesti održani su sinoć i u brojnim gradovima SAD ispred državnih zgrada, prenose američki mediji.\nProtesti se održani su u Salemu, Oregonu, Atlanti, Denveru, Topeki, a radi se o manjim skupovima pristalica američkog predsednika Donalda Trampa, prenosi CNN.\n“To je predsednik, nećemo ići kućama, tek smo počeli”, poručili su organizatori protesta u Oregonu.\nPelosi:Kongres nastavlja prekinutu sednicu čim bude bezbedno\nKongres će večeras nastaviti brojanje elektorskih glasova, najavila je predsednica Predstavničkog doma Demokrata Nensi Pelosi.\nOna je rekla da će sednica kongresa biti nastavljena nakon što zgrada Kongresa bude ponovo bezbedna, objavila je agencija AP.\n„Kongres će nastaviti s prebrojavanjem izbornih glasova nakon što Kapitol očiste od pro-Trampovih okupatora“, rekla je Pelosi.\nAmerički Kongres bio je danas blokiran usled napete situacije koju su izazvale hiljade demonstranata, pristalica Donalda Trampa, koje su opkolile zgradu Kapitola u Vašingtonu uoči potvrđivanja pobede Džoa Bajdena na predsedničkim izborima.\nSvi senatori evakuisani su iz zgrade Kongresa SAD, a među prvima potredsednik Majk Pens i Nensi Pelosi.\nDonald TrampDžo BajdenKOngresSAD\n“Šokantne scene u Vašingtonu”: Reagovanja svetskih državnika na dešavanja u SAD


Užice u takmičenju „Šampioni bezgotovinskog plaćanja“ - Užicka Republika Press\nPod sloganom Plati karticom i pobedi, prvog jula 2019. startovalo je takmičenje gradova i opština Šampioni bezgotovinskog plaćanja koje organizuju Kancelarija za IT i eUpravu, u saradnji s NALED-om i uz podršku kompanija Mastercard i Visa.\nU takmičenju učestvuje 60 gradova i opština sa teritorije Republike Srbije koji su omogućili plaćanje taksi i naknada platnim karticama na šalterima. Pobednici će biti izabrani prema broju ostvarenih plaćanja karticom na šalteru lokalne samouprave u odnosu na broj stanovnika, od 1. jula do 31. decembra.\nPrvoplasirana lokalna samouprava biće nagrađena dečijim igralištem u vrednosti od 20.000 evra, pet prvoplasiranih dobiće internet prezentaciju „U službi građana“ u skladu sa standardima internet prezentacije Vlade Srbije, a prvih 10 gradova i opština plaketu „Šampioni bezgotovinskog plaćanja“ koja će biti uručena na završnoj konferenciji u Beogradu.\nRang lista lokalnih samouprava biće objavljivana na nacionalnom portalu posvećenom borbi protiv sive ekonomije www.uzmiracun.rs. Podatke o broju bezgotovinskih transakcija u lokalnim samoupravama pripremaće ITE i banke koje ustupaju POS terminale – Komercijalna banka i Poštanska štedionica.


U Akademiji Oxford: Upišite online kurs stranog jezika, na poklon dobijate još jedan · gradski.online\nU Akademiji Oxford: Upišite online kurs stranog jezika, na poklon dobijate još jedan\nKIKINDA- Dobre vesti stižu iz Akademije Oxford. Ako upišite bilo koji online kurs stranog jezika, na poklon dobijate još jedan online kurs. Ovo je još jedna potvrda da Akademija Oxford misli na klijente i nastoji da ih dodatno nagradi za ukazano poverenje. To je naročito efikasno u uslovima aktulene epidemiološke situacije. Uostalo, koliko jezika govorimo- toliko i vredimo:\n– Poštovani Kikinđani, pružamo vam mogućnost da učite od kuće. Upišite online kurseve stranih jezika Koliko jezika govorimo-toliko vredimo. Upisom bilo kog kursa na poklon dobijate pohađanje još jednog online kursa-poručuju iz Akademije Oxford.\nKikindska poslovnica nalazi se na Trgu srpskih dobrovoljaca 3, lokal C1. Na raspolaganju vam je telefon 060- 0230056 kao i mejl adresa kikinda@akademijaoxford.com\nPrethodnoNove mere Kriznog štaba: Od srede, kao tokom prethodnog vikenda\nSledećeDa im sport bude važniji od telefona i računara: Grad i Pokrajinski zavod za sport i medicinu sporta, na istom zadatku


Evropska komisija uputila je prijedlog strategije za novu transatlantsku agendu odnosa između Evropske unije i Sjedinjenih Američkih Država, objavljeno je na internet stranici tog izvršnog tijela EU.\n"Evropski savjet pozvan je da prihvati i predloži prve korake mape puta za novu transatlantsku agendu globalne saradnje – prije nego što bude pokrenuta na samitu Evropske unije i Sjedinjenih Država u prvoj polovini 2021", navedeno je u dokumentu.\nU prijedlogu je navedeno da ishod američkih predsjedničkih izbora na kojima su pobijedili Joe Biden i Kamala Harris predstavlja priliku za planiranje globalne saradnje zasnovane na zajedničkim vrijednostima, interesima i globalnom uticaju.\n"Dok su protekle godine bile na udaru izazova geopolitičkih promjena moći, bilateralnih tenzija i jednostranih tendencija, pobjeda novoizabranog predsjednika Joea Bidena i potpredsjednice Kamale Harris, u kombinaciji sa odlučnijom i sposobnijom Evropskom unijom i novom geopolitičkom i ekonomskom stvarnošću – prilika je za razvoj nove transatlantske agende globalne saradnje", istaknuto je u dokumentu koji je objavila Evropska komisija.\nUrsula von der Leyen, predsjednica EK, rekla je da će ta inicijativa biti usklađena sa promjenama na globalnom nivou.\n"Transatlantski savez zasnovan je na zajedničkim vrijednostima i istoriji, ali takođe i na interesima: izgradnja jačeg, mirnijeg i prosperitetnijeg svijeta. Kada je transatlantsko partnerstvo jako, Evropska unija i Sjedinjene Države su jače. Vrijeme je da se ponovo povežemo novom agendom za transatlantsku i globalnu saradnju", ukazala je ona.\nJosep Borrell, visoki predstavnik Evropske unije za spoljnu politiku i bezbjednost, poručio je da Unija šalje snažnu poruku američkim prijateljima i saveznicima.\n"Gledajmo u budućnost, a ne u prošlost. Obnovimo naše veze i izgradimo partnerstvo koje će obezbjediti napredak, stabilnost, mir i bezbjednost za građane širom naših kontinenata i širom svijeta. Nema vremena za čekanje – čeka nas dosta posla", poručio je on.\nU objavi Evropske komisije istaknut je značaj primjene translatlantske saradnje tamo gdje je potrebno globalno vodstvo. Takođe, kako je ukazano, princip je usredsređen na jačanje multilateralnih aktivnosti i institucija, zajedničkih interesa, upotrebe zajedničkih resursa i nalaženja rješenja usklađenih sa vrijednostima obje strane.\nPartnerstvo bi bilo oličeno u četiri oblasti – objavila je Evropska komisija.\nSaradnja protiv COVID-19\nObjašnjeno je da u toj oblasti Evropska unija želi da joj se Sjedinjene Države pridruže u ulozi glavnog zagovarača globalne saradnje u odgovoru na pandemiju koronavirusa, zaštiti života i sredstava za život, kao i otvaranju ekonomija i društava.\n"Evropska unija želi saradnju sa SAD kako bi omogućili finansiranje razvoja i podjednaku distribuciju vakcina, testova i postupaka liječenja", objašnjava EK.\nZaštita planete i napretka\nEvropska komisija u dokumentu navodi da, iako pandemija koronavirusa predstavlja značajan izazov, klimatske promjene i očuvanje biljnog i životinjskog svijeta ostaju "ključni izazov današnjeg vremena". To, kako je istaknuto, zahtijeva sistemske promjene u ekonomijama i transatlantsku i globalnu saradnju.\nSaradnja u oblasti tehnologije, trgovine i standarda\nTaj oblik saradnje, navodi Evropska komisija, ostvarivao bi se na temelju poštovanja ljudskog dostojanstva, pojedinačnih prava i principa demokatije. Odnosio bi se na otprilike dvije trećine svjetske trgovine i standarda. Ukazano je da suočavanje sa izazovima u toj oblasti – EU i SAD čini prirodnim partnerima u oblasti trgovine, tehnologije i digitalne uprave.\nSaradnja za bezbjedniji, napredniji i demokratski svijet\nU prijedlogu agende Evropska komisija ukazano je da Evropska unija i Sjedinjene Države dijele zajednički interes u jačanju demokratije, poštovanju međunarodnog prava, podršci održivog razvoja i promovisanju ljudskih prava širom sveta.\n"Snažno partnerstvo EU i SAD biće presudno za podršku demokratskim vrijednostima, kao i globalnoj i regionalnoj stabilnosti, prosperitetu i rješavanju sukoba. Evropska unija nastoji da koordiniše odgovor i promovisanje regionalne i globalne bezbjednosti, ojača transatlantsku i međunarodnu bezbjednost – uključujući tu i novi bezbjednosno-odbrambeni dijalog. Kao i da ojača multilateralni sistem", saopštila je EK.\nPrijedlogom nove transatlantske agende odnosa EU i SAD obuhvaćen je i Zapadni Balkan - kao i dijalog Srbije i Kosova koji bi trebaloda bude okončan postizanjem sveobuhvatnog sporazuma o normalizaciji odnosa.\n"Evropa je Zapadnom Balkanu pružila je perspektivu članstva u Evropskoj uniji. Značajno je partnerstvo i bliska koordinacija EU i SAD-a, posebno u okviru dijaloga Beograda i Prištine kojim posreduje EU. Potreban je zajednički da podržimo pomirenje, poboljšamo principe vladavine i poguramo ključne reforme", istaknuto je u objavi Evropske komisije o strategiji za novu transatlantsku agendu.


RIK: Izlaznost do 16 sati 35 odsto • Poportal\nRIK: Izlaznost do 16 sati 35 odsto\nNa parlamentarnim izborima u Srbiji do 16 sati glasalo je 35 odsto upisanih birača, saopštila je Republička izborna komisija.\nPosmatrano po gradovima, do 14 sati u Novom Sadu glasalo je 24,01 odsto građana u Kragujevcu 25,22 odsto i Nišu 22,90 odsto.\nDirektor Republičkog zavoda za statistiku Miladin Kovačević dodao je da prema procenama, kada se uključe i biračka mesta na KIM, na glasanje do sada izašlo ukupno 27,7 odsto birača. Prema njegovim rečima – taj broj se kreće između 27,5 i 27,8 odsto.\nKako je rečeno, u beogradskom regionu do 14 sati glasalo je 21,72 odsto, u Vojvodini 27.83 odsto, u regionu Šumadije i Zapadne Srbije 27,89 odsto, a u južnoj i istočnoj Srbiji 25.54 odsto.\nPrema podacima IPSOS Srbija i CeSID pristiglih sa biračkih mesta izlaznost na izborima u Srbiji do 13 časova je 23,4 odsto. Izlaznost na današnjim parlamentarnim izborima do 13 sati veća je nego na izborima 2016. godine, dok je za nijansu niža nego na predsedničkim izborima 2017. godine.\nKako je rečeno u Republičkoj izbornoj komisiji, u beogradskom regionu do 12 sati glasalo je 14,65 odsto, u Vojvodini 20,08 odsto, u regionu Šumadije i zapadne Srbije 18,58 odsto, a u južnoj i istočnoj Srbiji 17,25 odsto.\nPosmatrano po gradovima, do podneva je najveća izlaznost zabeležena u Novom Sadu – 16,87 odsto, u Kragujevcu 16,71 odsto i Nišu 15,16 odsto.\nNa pitanje novinara da li je bilo nepravilnosti na biračkim mestima, predsednik RIK- a Vladimir Dimitrijević je rekao da nije bilo većih nepravilnosti.\n“RIK-u nije dostavljena bilo kakva informacija o tome“, rekao je Dimitrijević.\nNaveo je da se u biračkim odborima nalaze predstavnici parlamentarnih stranaka i svih proglašenih izbornih lista za ove izbore kojih ima ukupno 21.\nNa ovim parlamentarnim izborima građani se opredeljuju između 21 liste, što je, prema rečima predstavnika RIK-a najveći broj u protekla četiri izborna ciklusa.


Privrednici iz Jablaničkog i Pčinjskog okruga na sajmu u Kavali - JUGPRESS\nPrivrednici iz Jablaničkog i Pčinjskog okruga na sajmu u Kavali\nPostavio: Jugpress Oktobar 9, 2018\nČetrdeset firmi iz Srbije učestvuje na Medjunarodnom sajmu KAVALA EXPO 2018 koji je počeo u petak a završava se 10.oktobra.\nOve firme svoje ponude izlažu na štandu Privredne komore Srbije (PKS) a sajam u ovom grčkom gradu se održava po deseti put.\nNa sajmu učestvuje više od 160 izlagača iz Grčke, Bugarske, Turske, Kipra,Rumunije i Srbije.\nOni su , izlažući na štandu PKS, predstavilo svoje proizvode a , kako su nam preneli, u razgovorima sa zainteresovanim poslovnim partnerima zaključeni su i prvi predugovori o poslovnoj saradnji srpskih i grčkih privrednika.\nŠtand PKS posetili su i predsednik Privredne komore Kavale Markos Dempas, gradonačelnica Kavale, ministarke Makedonije i Trakije, zamenik ministra investiranja kao i ex premijer Grčke i veliki prijatelj srpskog naroda i Srbije Antonis Samaras koji su na srpskom štandu sa direktorom Regionalne privredne komore za Jablanički i Pčinjski okrug Goranom Jovićem dogovorili da na narednom sajmu 2019. godine komora bude počasni učesnik sajma .\nUčešće na sajmu i Kompanije Simpo najavio je generalni direktor Sladjan Disić , koji je i predsednik Parlamenta privrednika.


By redakcija 05/07/2022 Lifestyle, Najnovije\nU Beogradu je danas otvoren 13. Balkanski festival sira (Balkan Cheese Festival), izložba autohtonih sireva Balkana, na kome učestvuje 50 izlagača s oko 300 vrsta sireva.\nOsnivač festivala Srba Jovanović istakao je da je posebno važno što na ovogodišnjem festivalu izlaže i nekoliko proizvođača sireva iz Bosne i Hercegovine.\n„Bosna i Hercegovina je poznata po izuzetno kvalitenim sirevima, kako u regionu tako i u Evropi i svetu. Imamo jedini organski sir iz BiH, iz Teslića, s farme koza oko koje u krugu od 50 kilometra nema nijedne fabrike ili grada, koze piju izvorsku vodu na visokoj nadmorskoj visini, a najmanje tri godine nijedan pesticid sertifikovano nije ušao u to područje, i to je jedan od najzdravijih, najkvalitetnijih i najređih sireva“, rekao je Jovanović.\nDodao je da su izloženi i sirevi iz Kupresa, koji su na prethodna dva festivala bili najbolji sirevi po glasovima publike, livanjski sir i kozji sir iz Lukavca koji je zrio u hrastovoj kori, i sir sa maslinama.\nJovanović je ukazao da su se ranije u zemljama regiona sirevi uglavnom delili na bele sireve i polutvrde kačkavalje, mlade ili stare, polumasne ili punomasne, a da se zahvaljujući ovom festivalu razvio ukus potrošača, ali i veština proizvođača da prave sireve s raznim dodacima i izrađuju ih po različitim tehnologijama.\nOn je naglasio da su izloženi sirevi vrlo visoko kvalitetni i specijalitetni i da ih nema u maloprodaji ili na pijacama, i da je festival značajan i zbog toga što prezentuje takve sireve čime se podržava održivost njihove proizvodnje i života proizvođača na seoskim farmama.\n300 vrsta 300 vrsta sireva 50 izlagača Balkan Balkan Cheese Festival Balkanski festival BiH Evropa farma festival Izložba livanjski sir održivost proizvodnje sir Teslić zivot\nNemački mediji: Olaf Šolc posetiće Srbiju 10. juna


Za projekat Hiljadu plus prijavilo se pet banaka - Vijesti | Radio Televizija Budva - Budva Crna Gora\n"Vlada je u petak imenovala Projektni odbor za upravljanje projektom rješavanja stambenih potreba građana po povoljnim uslovima. Projektni odbor će na prvoj sjednici, između ostalog, razmotriti i verifikovati pristigle prijave komercijalnih banaka, nakon čega ćemo imati konačnu listu komercijalnih banaka koje učestvuju u projektu", kazao je Čanović.\n"Dobitnik vaučera moći će da, ukoliko nađe stan na tržištu, a koji zadovoljava sve uslove definisane javnim pozivom, isti da prijavi i kupi kroz projekat Hiljadu plus. Ova novina doprinosi znatno većoj ponudi stanova, konkurentnosti, kao i to da će građani moći da riješe stambeno pitanje u onim opštinama u kojima nema stanova u novogradnji", rekao je Čanović.\n"Tome predstoji i početak komunikacione strategije, koja, između ostalog, podrazumijeva i otvaranje Call centra za građane, objavljivanje reklama, bilborda i niz drugih aktivnosti, a sve u cilju informisanja građana o projektu, odnosno o početku raspisivanja javnog poziva", objasnio je Čanović.\nKada je riječ o dugoročnim hipotekarnim kreditima, oni će se dodjeljivati sljedećim ciljnim grupama - 40 odsto korisnicima čiji je član porodičnog domaćinstva zaposlen u javnom sektoru, 30 odsto bračnim supružnicima kod kojih oba supružnika imaju do 35 godina života i 30 odsto ostalim građanima Crne Gore koji ispunjavaju uslove projekta, a ne pripadaju prethodno navedenim ciljnim grupama.\n"U okviru ciljnih grupa, prioritet u skladu sa Zakonom o socijalnom stanovanju imaju porodična domaćinstva koja su samohrani roditelji, odnosno staratelji, osobe sa invaliditetom, porodična domaćinstva čiji je član osoba sa invaliditetom, porodična domaćinstva sa djecom sa smetnjama u razvoju, mladi koji su bili djeca bez roditeljskog staranja i žrtve nasilja u porodici, a u četvrtoj fazi su dodati i zdravstveni radnici kao prioriteti", precizirao je Čanović.\nGrađani u bankama imaju 1,8 milijardi €\nGrađani u bankama imaju više novca nego kompanije\nGodišnja zarada štednjom do 21 EUR


Zaev hoće nemire i u Srbiji - 03.05.2017, Sputnik Srbija\nZaev hoće nemire i u Srbiji\nLider SDSM-a očito ima potrebu da, po nekim instrukcijama, „makedonski scenario“ proširi na region, da ono što se dešavalo u Skoplju prelije i u Beograd... 03.05.2017, Sputnik Srbija\n17:11 03.05.2017 (Osveženo: 03:42 26.08.2021)\n© REUTERS / Ognen TeofilovskiLider SDSM Zoran Zaev na konferenciji za medije u Skoplju\nLider SDSM-a očito ima potrebu da, po nekim instrukcijama, „makedonski scenario“ proširi na region, da ono što se dešavalo u Skoplju prelije i u Beograd. Verovatnoća sukoba u Makedoniji i dalje postoji, smatraju ruski analitičari.\nZoran Zaev, lider SDSM-a i pretendent na premijersku fotelju u Makedoniji, iz čistog mira prozvao je srpski državni vrh „nacionalističkim rukovodstvom“, a da pritom nije tu izjavu bilo čime potkrepio.\nIvan Stoilković, predstavnik Srba u Makedoniji, za Sputnjik ovo komentariše kao izjavu „običnog strumičkog zarzavaddžije“ koji u ovom trenutku odrađuje albansku agendu u regionu. To je, kaže, krunski dokaz njegovog političkog slepila, nekonzistentnosti i elementarnog nepoznavanja stanja u Srbiji, tako i u celom regionu.\n„Po Zaevu, niti jedan od albanskih političara, a neki od njih su i ratni zločinci, koji su imali radikalne izjave u proteklom periodu o Makedoniji, ni ’Tiranska platforma‘ nisu nacionalističke, i sve su prošle bez njegove reakcije. To je sasvim normalno i u duhu antisrpskih devedesetih iz kojih SDSM Zaeva nije izašao. Za njega je nacionalistička izjava predsednika Srbije, u kojoj Aleksandar Vučić bukvalno moli svoje prijatelje iz Makedonije da čuvaju mir i ništa više. Ali za ’strumičkog zarzavaddžiju‘ i to je bilo dovoljno da optuži predsednika Vučića, srpski narod i Srbiju za nacionalističku politiku. U najmanju ruku, njegova izjava je ozbiljna uvreda i nepoštovanje i nipodaštavanje izuzetno korektnog odnosa Republike Srbije, koja upadljivo izbegava bilo kakvu pristrasnost i mešanje u unutrašnje stvari Republike Makedonije“, kaže Stoilković.\nNi politički analitičar iz Skoplja Branko Đoređevski za ovakva napad ne vidi povod, te kaže da je utoliko čudniji. Kako navodi, iza ovakve izjave ne stoje samo Albanci već i oni koji ih podržavaju.\n„Zaev očito ima potrebu da neke instrukcije proširi, da ono što se dešavalo u Makedoniji proširi i na region i na Srbiju. U Srbiji su protesti, i potrebno je ’podgrejati‘ vatru i ovo je očigledno način Zaeva da to uradi, kako bi protesti postali masovniji. Dakle, da se na nekako scenario iz Makedonije prenese i na Srbiju. Očigledno radi po nekom nalogu. Da li su to Albanci?! Znate šta, oni nikada ne rade ništa sami“, veruje Đorđevski.\nPrvi potpredsednik Vlade i šef diplomatije Ivica Dačić rekao je da ne zna „čime su Aleksandar Vučić i Vlada Srbije zaslužili ovako brutalan i skandalozan napad od strane pretendenta na mesto makedonskog premijera Zorana Zaeva“, pitajući se zar mu nije dosta problema koje ima u Skoplju, već ih traži i sa Beogradom.\n„Što Zaev ne napadne Ramu i Tačija, nego Vučića? Nije on toliko naivan da ne zna da koncept ’Velike Albanije‘ nije kompletan bez Skoplja“, reko je Dačić.\nLider Socijaldemokratskog saveza Makedonije (SDSM) Zoran Zaev izjavio je juče da su Srbi i Makedonici bratski narodi, ali i da je u Srbiji na vlasti „nacionalističko rukovodstvo“ Aleksandra Vučića.\nReakcija Rusije: Albanski nacionalizam u politici SDSM-a\nDačić o izjavi Zaeva: Skandalozno! Što ne napadne Ramu i Tačija?!\n3 Maj 2017, 07:18\nEvgenij Koloskov, stručnjak za međunarodne odnose na Sanktpeterburškom državnom univerzitetu, ocenjuje za Sputnjik da se SDSM pozicionira kao principijelni politički neprijatelj VMRO-DPMNE, da ovu stranku Zaev doživljava kao nacionalističku i, izgleda, smatra da je vladajuća garnitura u Beogradu, kada je reč o političkim stavovima, bliska partiji Gruevskog.\n„Verovatno na taj način Zaev poručuje da između VMRO i beogradske vrhuške postoje aktivni kontakti. U svakom slučaju, takve izjave mogu da imaju negativne posledice ako SDSM dođe na vlast u Skoplju. U tom slučaju će doći do zahlađenja odnosa između Beograda i Skoplja, jer imam utisak da se politika SDSM-a bitno razlikuje od politike koju trenutno sprovodi zvanični Beograd“.\nPovodom albanske zastave u kabinetu novog „predsednika“ makedonskog parlamenta Talata Džaferija, Koloskov kaže:\n„To uopšte nije čudno, već naprotiv — više nego očekivano. Jasno je da će albanski nacionalizam igrati važnu ulogu u politici SDSM-a i njenih saveznika, jer upravo naklonjenost albanske zajednice predstavlja u Makedoniji ključni uslov za formiranje vlade na čelu sa Zaevom. Zato je neophodno poručiti Albancima da će nova vlada štititi njihove interese. Ovu zastavu u Džaferijevom kabinetu pre svega tumačim ne kao zastavu države Albanije, već kao podršku nacionalnoj solidarnosti Albanaca kao takvoj, ona se odnosi i na Kosovo i na albanske opštine u Crnoj Gori, i tako dalje. Smatram da većina Albanaca ipak pre svega želi da se sve zemlje u kojima oni žive ujedine pod okriljem EU, a ne u ’Velikoj Albaniji‘. Verovatnoća sukoba u Makedoniji i dalje postoji, ali mislim da će predsednik Ivanov ipak na kraju pristati na kompromis, pa će SDSM formirati vladu“.


protesti Archives - Novagaszeta.rs\n„Žuti prsluci“ su i dalje mobilisani, a novi protesti biće održani sutra širom Francuske, saopštili su predstavnici ovog pokreta. Ukoliko demonstracije budu održane, to će biti sedma subota uzastopno da građani izražavaju protivljenje politici predsjednika Emanuela Makrona. Predstavnik ovog pokreta Benžeman Koši rekao je da će demonstracija biti i u večeri dočeka Nove godine kako […]\nPariz spreman za nove proteste\nPariz se sprema za novi protest “žutih prsluka”, a organizatori navode da će nastaviti da izlaze na ulice dok Emanuel Makron ne ispuni njihove zahtjeve. Predsjednik Makron pozvao je na mir i red uoči novih demonstracija. – Mislim da naša demokratija ne može da prihvati okupaciju javnog dobra i elemente nasilja koji su obilježili protekle […]\nMirno u Parizu, policija u pripravnosti\n2018-12-09 Novagazeta\tComment(0)\nU Parizu je od jutros u toku velika operacija raščišćavanja posljedica antivladinih protesta “žutih prsluka”. Demonstranti su se na jučerašnjim protestima, četvrtog vikenda zaredom, sukobili sa francuskom policijom na koju su bacali razne predmete, a palili su i automobile i razbijali izloge i restorane. Policija je upotrebila suzavac, vodene topove i konje da bi suzbila […]\nOpsadno stanje u Parizu: Uhapšeno 320 ljudi\n2018-12-08 2018-12-08 Novagazeta\tComment(0)\nU Parizu su počeli protesti „žutih prsluka“. Od jutros je uhapšeno 320 ljudi pod sumnjom da su planirani nasilje nad ljudima ili uništavanje objekata, saopštila je uprava pariske policije, javljaju francuski mediji. Preventivna hapšenja su izvršena prilikom kontrola ličnih isprava i pretraga demonstranata na glavnim punktovima na kojima se od jutros okupljaju, prije svega kod […]\nPoskupljenje goriva u Francuskoj, zbog čega je zemlja prethodih sedmica bila pogođena masovnim protestima, odgođeno je za 2019. godinu. Prema navodima francuskih medija, koji se pozivaju na izvor iz Jelisejske palate, poskupljenje goriva, koje je ranije suspendovano na šest mjeseci, otkazano je za narednu godinu. Francuski premijer Edouard Philippe izjavio je da bi njegova zemlja mogla […]\nFrancuska uvodi vanredno stanje?\n2018-12-02 2018-12-02 Novagazeta\tComment(0)\nFrancuska razmatra da uvede vanredno stanje da bi se spriječilo ponavljanje jednog od najvećih nereda u posljednjih više od 10 godina. Francuska vlada poziva miroljubive demonstrante da dođu za pregovarački sto, dodao je portparol francuske vlade Benžamin Grivo. Grupa maskiranih mladih ljudi, od kojih su neki imali metalne šipke, napravila je u subotu nered na […]\nProtest u Sarajevu: Novinarstvo nije zločin, Stop nasilju nad novinarima!\nNovinari u BiH su zbog sve češćih i brutalnijih napada na novinare i novinarsku profesiju širom naše zemlje, danas u 12 sati ispred Narodnog pozorišta u Sarajevu organizovali mirno okupljanje. Povod za današnje okupljanje u Sarajevu je napad na novinara BN televizije Vladimira Kovačevića koga su nepoznate osobe prije dva dana brutalno pretukle u banjalučkom naselju Mejdan. […]\n2018-08-08 2018-08-08 Novagazeta\tComment(0)\nŠuhret Fazlić, gradonačelnik Bihaća, podržao je održavanje protesta zbog migrantske krize koje je neformalna grupa građana zakazala za ponedjeljak, 13. avgusta, u ovom gradu s početkom u 12 sati pod nazivom „Zašto baš Bihać?“. „Zar nije logično da u situacijama kada država zakaže, kada ne može ili ne želi riješiti neki problem, da se građani […]\nBeč: Protesti zbog novog radnog vremena\n2018-07-02 2018-07-02 Novagazeta Anicic\tComment(0)\nU Beču je juče 100 000 ljudi protestvovalo zbog novog radnog vremena koje austrijska vlada namjerava da omogući, a moglo bi dnevno da iznosi i 12 sati. To je upola manje od švedskog pilot projekta smanjenja radnog vremena koji je imao i dobre i loše strane, dok u Srbiji Zakon o radu omogućava smanjenje radnih […]


OKK Konstantin | Belle Amie - Part 6\nPobeda Konstantina za kraj sezone\nKošarkaši Konstantina savladali su Tamiš sa 89:72 u utakmici poslednjeg 14. kola Superlige Srbije. Niški tim je tako takmičenje sa najjačim ekipama u Srbiji završio na sedmoj poziciji sa četiri pobed...\nKonstantin protiv Tamiša za kraj sezone\nU poslednjem meču u sezoni u okviru 14. kola Superlige Srbije košarkaši Konstantina u četvrtak dočekuju Tamiš iz Pančeva. Nišlije trenutno se trenutno nalaze na sedmom mestu na tabeli sa skorom 3-10...\nPoraz Konstantina u Valjevu\n02. 06. 2015 0\nKošarkaši Konstantina izgubili su u Valjevu od ekipe Metalca sa 80:68 u utakmici 13. kola Superlige Srbije. Posle izjednačenih prvih 20 minuta, domaći sastav je meč prelomio u trećoj deonici koju je...\nKonstantin u Valjevu\nKošarkaši Konstantina u utorak gostuju u Valjevu ekipi Metalca u utakmici pretposlednjeg 13. kola Superlige Srbije. Nišlije trenutno zauzimaju sedmo mesto sa skorom 3-9, dok je Metalac na trećoj pozi...\nMega ubedljiva u Čairu\nKošarkaši Konstantina poraženi su u hali Čair od Mega Leksa sa 92:65, u utakmici 12. kola Superlige Srbije. Ekipa iz Sremske Mitrovice je tako ostvarila šesti trijumf, dok je niški tim upisao deveti ...\nKonstantin čeka Megu\nKošarkaši Konstantina u subotu dočekuju Mega Leks u utakmici 12. kola Superlige Srbije. Izabranici Marka Cvetkovića su u dosadašnjem delu prvenstva zabeležili tri pobede, dok ekipa Mege na četvrtom ...\nUbedljiv poraz Konstantina\nKošarkaši Konstantina izgubili su u Beogradu od domaće Crvene zvezde sa 104:68, u utakmici 11. kola Superlige Srbije. Crveno-beli su tako ostvarili jedanaesti trijumf, dok je niški tim upisao osmi po...\nVojvodina pala u Čairu\n25. 05. 2015 0\nKošarkaši Konstantina zabeležili su treći trijumf u superligaškom društvu, pošto su u susretu 10. kola, u hali Čair, savladali novosadsku Vojvodinu sa 88:73. Najefikasniji u niškom timu bili su Gora...\nKonstantin čeka Vojvodinu\nKošarkaši Konstantina večeras dočekuju Vojvodinu u utakmici desetog kola Superlige Srbije. Izabranici Marka Cvetkovića trenutno imaju skor 2-7 i zauzimaju sedmo mesto na tabeli, a u ovaj meč ulaze os...\nTrijumf Konstantina u Železniku\nKošarkaši Konstantina pobedili su FMP u Železniku sa 83:82 (13:26, 21:22, 23:24, 26:10) u utakmici devetog kola Superlige Srbije. FMP je od samog početka susreta bio u prednosti, ekipa Milana Gurov...


Skupština Kongresa Bošnjaka svijeta: Šansa za integraciju države BiH je u ekonomiji - Index.ba\nSkupština Kongresa Bošnjaka svijeta: Šansa za integraciju države BiH je u ekonomiji\nDanas se u Sarajevu održava Skupština Kongresa Bošnjaka svijeta, kojoj prisustvuju delegati iz Amerike, Australije, Azije i Evrope. Predsjednik KBS Azem Dervišević u svom je uvodnom izlaganju potcrtao da najveću šansu za integraciju države vidi u ekonomiji.\nDervišević je podsjetio da “imamo ljude rasprostanjene u čitavom svijetu koji imaju visoku kupovnu moć”.\n-Oni podržavaju svoje familije, ali isto tako oni kupuju proizvode iz BiH. Želimo tu ekonomsku moć da iskoristimo – naglasio je Dervišević.\nPrethodni članakMaskirana četvorka u Zenici napala par i oteli im automobil\nNaredni članakDramatičan meč protiv Nadala: Novak Đoković u finalu Wimbledona


Laguna - Bukmarker - Veliki uspeh romana „Simeonov pečat“ Vanje Bulića - Knjige o kojima se priča\n„Simeonov pečat“, roman Vanje Bulića, jedan je od najprodavanijih romana Lagune od početka godine. U petak, 18. maja, prodaja romana dostići će zadivljujući broj od deset hiljada prodatih primeraka. Tim povodom srećni kupac biće nagrađen prethodnim knjigama Vanje Bulića „Oko otoka“ i „Sto bisera“, u izdanju Lagune.\n„Nisam očekivao da će u tako kratkom roku biti prodato deset hiljada primeraka, ali je očigledno neuobičajena tema obrađena na literaran način - Hilandar i klasičan triler - privukla pažnju čitalaca. Još me je nešto iznenadilo: nisam dobio ni jednu negativnu kritiku, iako je pisanje o religiji i tajnim društvima veoma delikatno. Među čitaocima su najbrojnije žene, što znači, da ih interesuje sve što se dešava na Svetoj Gori na koju inače ne mogu da odu. To sam zaključio i po njihovim pitanjima na književnim večerima, pa se događa da 4/5 prisutnih čine žene. Broj od deset hiljada primeraka za samo tri meseca očigledno nije konačan jer Laguna priprema osmo izdanje. Pored latiničnog izdanja, pripremio sam i specijalno izdanje na ćirilici sa dodatkom koji čitaoca upućuje u stvaran život na Hilandaru, upoznajući ga sa istorijatom dvadeset manastira, monaškim putem Svetog Save i sa tajnim društvima koja se pominju u knjizi. Ovo izdanje će se pojaviti uoči Noći knjige, 15. juna“, istakao je Bulić.\nRoman „Simeonov pečat“ Vanja Bulić je napisao nakon svog putovanja na Svetu Goru, zaintrigiran požarom koji je zadesio Hilandar 2004. godine. U osnovi ovog romana je interesantna priča o dva čoveka iz Beograda, novinara Novaka i menadžera Veljka, koji na sebi svojstven način žele da otkriju uzrok požara u manastiru Hilandar. U traganju za ovim odgovorom nailaze na niz čudnih događaja koji privlače njihovu pažnju i odvode ih na put razotkrivanja zavere koja se dešava na i oko Svete Gore, a koja preti da ugrozi sudbinu i značaj ovog manastira kao vekovnog simbola srpske duhovnosti. Otisak lažnog Simeonovog pečata jedini je trag koji im je ostavljen za rasvetljavanje ove zavere, ali i simbol koji se proteže duž celog dela.


Novi zakon bolji za poljoprivrednike | Ritam Grada - vesti Kragujevac\nNovi zakon bolji za poljoprivrednike\n- Ritam Grada - Feb 13, 2013\nNa trećoj sednici članova Saveta za poljoprivredu analiziran je Zakon o podsticajima u poljoprivredi i ruralnom razvoju. Predsednik Saveta, Saša Kostić posebno je istakao član 4 ovog Zakona koji se odnosi na visinu agrarnog budžeta na nivou Republike Srbije kojim je predviđeno da u naredne tri godine minimalni iznos bude pet procenata, što je, kako je rekao, drastično povećanje u odnosu na predhodni period kada je prosek bio dva i po do tri, što će puno značiti našim poljoprivrednicima.\nČlanom 13 Zakona, predviđeno je da lokalna samouprava ne može da utvrđuje mere podrške za direktna plaćanja, ali može uzeti učešće u finasiranju premija osiguranja za useve, plodove, višegodišnje zasade, rasadnike i životinje, regrese za troškove skladištenja u javnim skladištima, regrese za reproduktivni materijal i to za veštačko osemenjavanje, zatim za kreditnu podršku, sufinansiranje kamata za poljoprivredne kredite, repromaterijale, kupovinu poljoprivredne mehanizacije, mašina u voćarstvu, stočarstvu i povrtarstvu.\n– Svi mi smo donošenje Zakona o podsticajima u poljoprivredi čekali i ono što je dobro i što smo uvek tvrdili je da je ovo prvi korak ka uspostavljanju jedne stabilne agrarne politike – rekla je Snežana Živanović Katić, pomoćnik gradonačelnika za poljoprivredu. – Nacrtom Zakona je bilo predviđeno da lokalne samouprave ne mogu da vrše direktna plaćanja prema poljoprivrednim proizvođačima i dobro je to što su nakon javne rasprave usvojene primedbe i sugestije pojedinih lokalnih samouprava i grada Kragujevca, tako da sad imamo delimično proširena ovlašćenja lokalnih samouprava. Ne čekajući da ugledamo konačnu verziju Zakona mi smo morali da donesemo Program razvoja poljoprivrede u 2013. godini, jer je njegovo usvajanje bio uslov da vratimo zahteve ka budžetu za izmirenje neizmirenih obaveza, da finansiramo Šumadijske zimske igre, odlazak poljoprivrednika u Budimpeštu i programe koji su startovali odmah kako smo kalendarski zakoračili u 2013. godinu.\nOvim Programom obuhvaćene su tekuće ugovorene obaveze, neizmirene kapitalne investicije, odnosno ono što se godinama unazad radi, dok će deo koji se odnosi na podsticajne mere biti definisan posle donošenja Zakona o podsticajima u poljoprivredi.\n– Za sada sigurno možemo da pripremamo odluke o subvenciji osiguranja useva i za veštačko osemenjavanje što je nastavak onoga što smo i ranije radili, dok ćemo za kreditne podrške sačekati da Ministarstvo donese konkretne uredbe i pravilnike na osnovu kojih ćemo u toku godine donositi odluke. Ovaj Program usvojilo je Gradsko veće grada Kragujevca, a sada smo u obavezi da program pošaljemo Ministarstvu i da dobijemo saglasnost što nas čeka u narednom periodu – navela je Živanović Katić.\nDva nova programa subvencije poljoprivrede\nOživljavanje domova kulture na seoskom području


MAKRON JE REKAO ISTINU O BiH i DŽIHADISTIMA – Top Portal\nutorak 26 maja 2020 / 7:04\nMAKRON JE REKAO ISTINU O BiH i DŽIHADISTIMA\nFrancuski predsjednik Emanuel Makron rekao je istinu kada je izjavio da je BiH tempirana bomba i da se suočava sa problemom džihadista povratnika, i predstavnici srpskog naroda treba da insistiraju na širenju te istine u međunarodnoj zajednici, rekao je Srni politički analitičar Dragomir Anđelković.\nOsvrćući se na Makronovu izjavu, Anđelković ističe da je jasno da je\nZapad napravio od BiH „geopolitičkog mutanta“.\n„Svojim nametanjem promena Dejtona doveo je do potpuno nefunkcionalnog sistema i sad veštački održava BiH, koja ne može da opstane, jer dva od tri naroda svakako ne žele da žive u njenim okvirima“, zaključuje Anđelković.\nOn je napomenuo da Makron tu istinu o BiH nije iznio zbog svoje pravdoljubivosti, već zato što je procijenio da mu se isplati, ali u njegove namjere ne treba mnogo ulaziti.\n„Treba samo da se saglasimo sa njim i da insistiramo na širenju te istine u međunarodnoj zajednici, jer uistinu, ako žele stabilnu Evropu, moraće da konačno krenu putem reformi, a to podrazumeva rešavanje kosovskog pitanja podelom, ali i davanje prava na razdruživanje i samoopredeljenje narodima BiH“, rekao je Anđelković, koji je i direktor Foruma za odgovornu politiku.\nMakron je u intervjuu listu „Ekonomist“ ocijenio da je BiH tempirana bomba koja kuca tik uz Hrvatsku i suočava sa problemom povratka džihadista, te istakao da se moraju reformisati procedure za članstvo u EU, „jer one više ne služe svrsi, nisu strateške, niti političke, već previše birokratske i nepovratne“.\n„Morate biti u stanju da u nekim trenucima razmotrite pitanje reverzibiliteta. Drugo, ako ste zabrinuti za ovaj region /Balkana/, glavno pitanje nisu ni Sjeverena Makedonija, ni Albanija, već BiH. Tempirana bomba koja kuca tik uz Hrvatsku i koja se suočava sa problemom povratka džihadista jeste BiH“, naveo je Makron.


Smanjenje poreza je dobra mera | Libertarijanski Klub Libek\nSmanjenje poreza je dobra mera\nLibertarijanski klub Libek pozdravlja nedavnu najavu premijera Vlade Republike Srbije o smanjenju fiskalnog opterećenja zarada. Pored razumn...\nPanel "Budućnost dinara i evra"\nU sredu, 25. aprila od 18h u Envoy Conference - sala Dali (Gospodar Jevremova 47) biće održan Libekov panel "Budućnost dinara i evra".\nLibertarijanski klub Libek pozdravlja nedavnu najavu premijera Vlade Republike Srbije o smanjenju fiskalnog opterećenja zarada. Pored razumnog poreskog opterećenja neophodno je dalje poboljšanje privrednog ambijenta, uvođenjem jakih nezavisnih institucija koje garantuju vladavinu prava.\nLibek podseća da je fiskalno opterećenje zarada u Srbiji visoko (računajući porez na zaradu i socijalne doprinose) i da na iznos prosečne zarade iznosi oko 39% ukupnih troškova za radnike. Ovo destimuliše novo zapošljavanje, a ohrabruje aktivnosti u sivoj ekonomiji ili zapošljavanje putem nestandardnih ugovora o radu (preko omladinske zadruge ili autorskog ugovora) da bi se smanjilo fiskalno opterećenje, što radnike često stavlja u nezavidan položaj. Visoko opterećenje zarada direktno se ogleda i u visokoj stopi nezaposlenosti jer je skupo zapošljavati nove radnike.\nPosebno je značajno to što je opterećenje zarada u Srbiji, premda niže od opterećenja u pojedinim razvijenim evropskim zemljama, značajno više od nekih zemalja u regionu sa kojima se Srbija često poredi.\nOvaj korak nije dobar samo za privlačenje stranih direktnih investicija, koje su u Srbiji značajno niže u odnosu na druge zemlje u tranziciji, već je pre svega pozitivan signal za domaća mala i srednja preduzeća kod kojih troškovi rada značajnije učestvuju u ukupnim troškovima poslovanja.\nPodsećamo da je Libek 2016. donosiocima političkih odluka predložio paket reformi ,,Srbija kao društvo prosperiteta'', među kojima je na istaknutom mestu bila i mera smanjenja fiskalnog opterećenja na zarade sa trenutnih 38.9% na 33%.\nSmanjenje poreskog operećenja na zarade jeste pozitivan korak i treba ga podržati. Ovo je i simbolički značajan momenat jer se po prvi put od 2008. spominje smanjenje poreskog opterećenja, umesto uvođenja novih nameta. Da bi ova mera dala maksimalne pozitivne rezultate neophodno je implementirati i druge reforme koje će dovesti do poboljšanja privrednog ambijenta, pre svega u segmentu vladavine prava i funkcionisanja državnih institucija, gde Srbija beleži jako loše rezultate - prema prošlogodišnjem Indeksu ekonomskih sloboda u svetu, Srbija u odeljku Pravni sistem i vladavina prava ima ocenu 4,8 od 10 i deli 102. mesto zajedno sa Svazilendom.\nPočetak drugog po redu obrazovnog programa Uvod u studije totalitarizma\nZavršen konkurs za obrazovni program Uvod u studije totalitarizma


Plod jagode - Intersad - Intersad\nOsnovna delatnost kompanije Intersad je intenzivna proizvodnja jagode na otvorenom polju. Naši proizvodni zasadi obuhvataju površinu od 7 ha i smešteni su u neposrednoj blizini sedišta u Rumenci na 10 km od Novog Sada.\nBavimo se proizvodnjom isključivo konzumne jagode različitih sorti, pri čemu su najzastupljenije Clery i Joly kao sorte visokog kvaliteta ploda i izražene transportabilnosti, što je posebno važno kod izvoza na inostrana tržišta.\nProdaja se obavlja u Rumenci u prostorijama Intersada u periodu od kraja aprila odnosno početka maja do polovine juna, u zavisnosti od vremenskih prilika. U skladu sa Vašim potrebama, u mogućnosti smo da jagodu isporučimo u rinfuzi (plastične, kartonske i drvene gajbice različitih dimenzija) ili upakovanu u plastične kutijice određene gramaže. Takođe, na Vaš zahtev vršimo pripremu jagode za transport, paletiranje i brzo rashlađivanje u našim savremenim rashladnim komorama projektovanim za potrebe osetljivog voća kao što je jagoda.\nU dosadašnjem radu stekli smo iskustvo u plasmanu proizvoda kako na domaćem tako i na tržištu Rusije, ali i na zahtevnijem tržištu zemalja EU.\nVažno je da naglasimo da smo našu proizvodnju uskladili sa GLOBAL G.A.P standardom.


Državni sekretar u Ministarstvu trgovine, turizma i telekomunikacija, g-din Miroslav Knežević, zahvalio se organizatorima na inicijativi i istakao da Srbija svake godine beleži sve bolje rezultate kada je u pitanju turzam: “U 2017. godini smo finansirali 98 projekata promocije, edukacije i treninga i preko 40 velikih infrastrukturnih projekata. Vlada Republike Srbije je polovinom februara usvojila uredbu kojom ćemo podsticati turističke agencije za unapređenje prometa stranih turista na teritoriji Srbije.”\nMinistar trgovine, turizma i saobraćaja u Vladi Tuzlanskog kantona g-din Mirsad Gluhić rekao je da mu je drago što je učesnik Regionalne konferencije o preduzetništvu u turizmu i što može dosta toga da čuje i prenese, s obzirom na to da Tuzlanski kanton doživljava ekspanziju turizma.\nJedan od zaključaka konferncije odnosio se na povećanje informisanosti i edukacije javnosti u domenu turizma kroz povezivanje javnih servisa i formiranje specijalizovanih redakcija za turizam. Neophodnost jačanja stručnih kadrova na nivou srednjeg obrazovanja u vidu promocije zanimanja kao što su kuvar, kelner i druga, i stvaranja mogućnosti ne samo sezonskog rada, već 365 dana u godini. Obavezan element predstavlja i stvaranje infrastrukturnih uslova za razvoj i unapređenje turizma, kao i pojednostavljivanje administrativnih procedure prilikom posete inostranih turista.


Hidra - ostrvo lepote, spokoja i boja\nHidra - ostrvo lepote, spokoja i boja 30/11/2016\nKao da je jedan od retkih čuvara prošlosti, čije tragove možemo da primetimo gotovo na svakom koraku u ovoj izuzetno zanimljivoj zemlji, grčko ostrvo Hidra i dan danas ne odstupa od ustaljenih pravila. Iako spada u red manjih ostrva, budući da je ukupne površine tek nešto veće od 60 m2, Hidra važi za jedno od eksluzivnijih ostrva u Grčkoj na kom nekadašnji grčki premijer Simitis letuje već 20 godina.\nBudući da je vazdušnom linijom tek oko 70 kilometara udaljeno od Atine, smatra se idealnim načinom za kratak predah od užurbanog, ali ipak izuzetno zanimljivog života koji nudi glavni grad Grčke. Do ostrva Hidra se stiže već nakon 90-ak minuta vožnje brzim gliserom grčke kompanije „Hellenic Seaways“ i to brodom koji je poznat kao „Flayingdolphin“. Trenutno je cena karte u oba pravca tek nešto niža od 30 evra za jednog putnika. U principu, ona se ne menja ni u toku sezone, ali svakako na zvaničnom web sajtu luke Pirej, odakle ovi brodovi kreću, treba prethodno proveriti cenu. Ako se odlučite za vožnju standardnim trajektom, imajte na umu da on ide sporije, pa će u tom slučaju putovanje trajati nešto više od 3 sata. Postoji mogućnost i da krenete brodom iz mesta Metohi, a cena karte u oba pravca je u tom slučaju, za sada nešto niža od 15 evra, tačnije oko 7 evra u jednom pravcu.\nAko ostrvo Hidra želite da posetite, morate biti upoznati sa najvažnijom činjenicom, a to je da ono spada u red jedinstvenih i to ne samo po vrlo zanimljivoj arhitekturi, već i po tome što postoji zabrana parkiranja i vožnje automobila, a najpre zato što su ulice izuzetno uske. Međutim, ne samo da je zabranjeno korstiti četvorotočkaša na Hidri, već nije dozvoljena ni vožnja motora i skutera, kao što je to dozvoljeno, na primer na obližnjem ostrvu Speces, na kome takođe postoji ova zabrana.\nSada se sigurno pitate šta ćete da radite ako odlučite da posetite ovo živopisno ostrvo, a na put niste krenuli peko neke turistisčke agencije, već u samostalnoj režiji i, naravno sopstvenim automobilom? Nemojte da brinete za to, jer postoji rešenje. Naime, u grčkoj luci Pirej imate mogućnost da parkirate svoj automobil i ostavite ga dok boravite na ovom ostrvu. Kao i za trajekt, tako je i ovde preporučljivo da se raspitate o tačnoj ceni pre nego što krenete u ovu avanturu. Ako polazite iz mesta Metohi, imajte na umu da i tamo postoji parking na kome možete da ostavite svoj auto, a za sada je cena 5 evra na dnevnoj bazi, s tim što takođe važi da bi trebalo da potražite tačnu informaciju o tome neposredno pre nego što pođete.\nInače, ostrvo Hidra je poznato kao atraktivna destinacija, na kojoj su i cene nešto više nego na drugim mestima. Iako postoje hoteli čije cene će vas vrlo verovatno ostaviti bez daha (cena za noćenje se može kretati u rasponu od 120, pa do čak 300 evra), velika je verovatnoća da možete da nađete privatni smeštaj po znatno nižim cenama. Svakako, one variraju od sezone do sezone, ali bi neka okvirna odrednica bila od 50 do 100 i više evra.\nIpak, ako se odlučite da letujete u nekom od obližnjih letovališta, svakako vam ostaje opcija da ostrvo Hidra obiđete u toku jednog dana. Čak i ako tako kratko budete boravili ovde, sasvim sigurno ćete biti u mogućnosti da shvatite zbog čega se ovo ostrvo smatra svojevrsnim rajem na zemlji. Tačnije, čini se kao da je vreme na Hidri stalo, jer nema one uobičajene buke, koja je karakteristična za većinu grčkih ostrva. Čak i u avgustu, kada u glavni grad ovog ostrva pohrle brojni gosti iz Atine i bude prilično velika gužva, nećete osetiti onu užurbanost i nervozu. Možda je to zbog zabrane vezane za korišćenje automobila, a možda i zato što ovo ostrvo definitivno nudi fizički i psihički odmor i to u pravom smislu reči.\nRodos za mlade... by…\nKefalonija - ostrvo…\nGlavni grad Krf slike


Akcionari u svetu ostaće kratki za 263 milijarde dolara dividendi - Biznis i Finansije\nHome\tVestiEkonomija\tAkcionari u svetu ostaće kratki za 263 milijarde dolara dividendi\nPosle ogromnog pada isplate dividendi u drugom i nešto manjeg u trećem kvartalu, akcionari u svetu bi mogli ostati uskraćeni za 263 milijarde dolara do kraja godine. Dividende rastu jedino u Kini i Hong Kongu. Među prvih deset kompanija koje su u trećem kvartalu isplatile najveće dividende, tri su iz Kine. Ipak, kompanija Microsoft je ta za koju se prognozira da će ove godine isplatiti najveću dobit akcionarima.\nGlobalni iznos dividendi isplaćenih ove godine biće manji za 17,5 do 20 odsto, odnosno za približno 263 milijardi dolara zbog posledica korona krize, navodi se u izveštaju investicione kompanije Janus Henderson.\nIako je najnovija procena povoljnija u odnosu na one koje su iznosili finansijski analitičari na samom početku krize, ovo je najveći pad isplaćenih dividendi još od 2009. godine, kada je globalna finansijska kiriza bila na vrhuncu.\nDrugi kvartal očajan, treći nešto bolji\nDividende su vodeći izvor zarade od ulaganja u akcije za dugoročne investitore, poput penzionih fondova. Međutim, da bi izdržale krizu izazvanu korona virusom, svetske kompanije su u trećem kvartalu isplatile 329,8 milijardi dolara dividendi akcionarima, što je manje za 55 milijardi dolara, odnosno za 11,4 odsto u odnosu na isti period prošle godine.\nTo je ipak blaži pad u poređenju sa drugim kvartalom ove godine, kada je iznos isplaćenih dividendi bio manji za 22 odsto, odnosno za 108 milijardi dolara na godišnjem nivou. U izveštaju se napominje da usporavanje pada u trećem tromesečju nije ravnomerno raspoređeno, odnosno da su za to najzaslužniji pojedini sektori i tržišta u onim delovima sveta koji su se pokazali otpornijim na krizu.\nMicrosoft na putu da najviše usreći svoje akcionare\nPrema sektorskoj podeli, u trećem tromesečju najgore su prošle kompanije koje zavise od potrošnje krajnjih korisnika, a da nisu u pitanju svakodnevna potrošna dobra, poput proizvođača automobila i turističkih kompanija. U tim sektorima je zabeležen pad od 43 odsto.\nZnačajno su pogođene i kompanije koje posluju u oblasti medija, avio prevoza i u bankarskom sektoru, dok su farmaceuti, prehrambene kompanije i trgovci hranom isplaćivali više dividende.\nOdlično poslovanje tehnoloških kompanija tokom pandemije vidljivo je i u njihovoj politici isplate dividendi. Tako je Microsoft na putu da ove godine postane kompanija koja je isplatila najveću dobit akcionarima, s očekivanim rastom od 10 odsto u četvrtom kvartalu.\nDividende rastu jedinu u Kini i Hong Kongu\nPosmatrano prema najvećim tržištima u svetu, najviše su stradali akcionari u Velkoj Britaniji gde su dividende manje za 42 odsto, a sledi Australija s padom od 40 odsto. Isplate u Japanu snižene su za 16 odsto, a dividende su najviše smanjili tamošnji izvoznici. U poređenju sa drugima, akcionari u Sjedinjenim Državama nisu prošli toliko loše, budući da su isplaćene dividende bile manje za četiri odsto, ali je na američkom tržištu uočen i pad u otkupu akcija.\nJedina svetla tačka na sumornoj mapi neisplaćenih dividendi su Kina i Hong Kong. Dividende su na ovim tržištima porasle za 3,3, odnosno čak za 10 odsto.\nŠta više, China Construction Bank je prva na listi po visini isplaćenih dividendi u trećem tromesečju, a u prvih 10 su još dva kineska predstavnika: China Mobile na trećem mestu i Industrial & Commercial Bank of China na devetom.\nScenariji do kraja godine\nAnalitičari investicione kompanije Janus Henderson prognoziraju dva scenarija za akcionare do kraja godine. Prema takozvanom optimističnom, globalni pad isplaćenih dividendi će iznositi 17,5 odsto, što znači da akcionari mogu da se nadaju ukupnoj sumi od 1,2 biliona dolara. Lošija prognoza ukazuje da bi pad moga biti veći od 20 odsto, što smanjuje ukupnu sumu na 1,16 biliona dolara.\nU izveštaju se ocenjuje da je ovo bila najgora godina za akcionare još od prethodne finanijske krize, ali i da postoji „tračak nade“. On se ogleda u podatku da su kompanije koje su odmah po izbijanju pandemije obustavile isplatu dividendi, u međuvremenu počele ponovo da ih isplaćuju ali u manjim iznosima.\nU sledećoj godini sve se vrti oko vakcine\nNajveća nada, naravno, polaže se u skorašnju distribuciju vakcine protiv Kovida-19. Autori izveštaja prognoziraju da će od toga kada će vakcina postati dostupna i kojom brzinom će se život vraćati u normalu, zavisiti i isplata dividendi sledeće godine.\nAko oporavak bude išao sporije i dalje bude na snazi uslovaljavanje paketa pomoći, pre svega u Evropi, da kompanije koje dobijaju pomoć ne mogu da isplaćuju dividende – onda će isplata nastaviti da stagnira.\nU drugoj varijanti, koja podrazumeva bržu normalizaciju zdravstvene, pa time i ekonomske situacije, autori izveštaja procenjuju da bi iznos isplaćenih dividendi mogao da poraste i do 12 odsto, te da će čak i kompanije iz najpogođenijih sektora početi da isplaćuju dividende svojim akcionarima.


Igrače je najpre pozdravio predsednik kluba Stanislav Tončev, poželevši im dobrodošlicu i puno sportske sreće u narednoj sezoni , a potom i predstavio novi stručni štab na čelu sa Igorom Bondžulićem:\n- Sa Igorom se jako dobro znamo, do pre tri godine kada je kod nas bio pomoćnik Simi Kruniću, a kasnije skoro dve godine pomno pratimo njegov rad u Javoru i smatramo da svojim radom i energijom može da pomogne Radniku u ostvarivanju svojih ciljeva. Ciljeve ćemo jasno definisati u ovoj godini, a osnovni cilj će biti ulazak u plej of. Obzirom da nam je prethodna sezona bila istorijska, smatram da je realno da se fokusiram na takav cilj. Znate da se igra u ligi sa 16 timova. Dvokružni sistem prvo u 30 utakmica, prvih osam igraju plej of, a drugih plej aut, pri čemu četiri ekipa ispada direktno. Sve to govori da će biti jako teško. Ja se ipak nadam da ćemo sada i u ovu sedmu sezonu ući bez straha, imajući u vidu da smo se do sada susretali sa svim dobrim i lošim stvarima koje Super liga donosi. Do odlaska na drugi deo priprema koje ćemo realizovati na Zlatiboru formiraćemo tim. Dovešćemo nekoliko novih pojačanja, ali ja kao najveće ovogodišnje pojačanje smatram potpisivanje novih ugovora sa Urošem Stojanovićem, Rankom Jokićem, Bogdanom Stamenkovićem, Nemanjom Subotićem i golmanom Stefanom Ranđelovićem. Na kraju Vam još jednom želim puno sportske sreće i što manje povreda i da zajedno ostvarimo sve naše zacrtane ciljeve – rekao je u obraćanju igračima predsednik Stanislav Tončev.\n- Ja kao direktor mogu da kažem da verujem da ćemo dočekati i ligu sa četranaest klubova, a onda sa dvanaest i da ćemo da napravimo još neke veće i više korake. Želim vam uspešnu sezonu, najpre timski, a potom i pojedinačno želim svima da napravite jedan novi iskorak da imamo neke nove igrače koji odlaze preko u veće i bolje klubove. Novom stručnom štabu na čelu sa Bondžulićem želim uspešnu sezonu, da trajemo dugo i da svi zajedno budemo jedan uspešan klub – rekao je Gašić.\nNovi Stručni štab FK Radnik u sezoni 2021/22:\nIgor Bondžulić, šef Stručnog štaba\nJovan Nikitović, pomoćni trener\nMarko Pantović, kondicioni trener\nVladan Pavlović, pomoćni trener\nMiroslav Stanković, trener golmana\n- Zaista ste bili fantastični, ali ste ujedno i podigli jednu lestvicu sami za sebe i za klub, a to je da pokažete da ste veliki i da možete da se ponavljate. Uspeh u sportu se meri po onome koliko puta možeš da se ponoviš i da budeš na vrhunskom nivou. Svi imamo zadatak da u ovoj godini budemo ono što smo bili pa da pokušamo da budemo i bolji. Imamo svi neki izazov, svesni smo da će nas napustiti verovatno Makarić i Stevanović, pa trebamo da nadomestimo odlazak tih igrača i pokažemo da ne zavisimo od pojedinaca. Moramo da pokažemo da je ovo jedan projekat koji se zasniva na nekom timskom duhu, timskom osnovu. Moramo puno da radimo, moramo biti vredni, da verujemo u sebe i da se oslonimo na svoje snage i da imamo uspešnu sezonu, da budemo na nivou na kom ste bili jer ste sigurno pokazali da to možete. Poželeo bih vam puno zdravlja u narednom periodu, a za sve detalje dogovaraćemo se kroz rad i upoznavanje u pripremnom periodu – rekao je Bondžulić.\nPrvi deo letnjih priprema ekipa Radnika realizovaće u Surdulici na terenima u Alakincu i Belom Polju, a drugi deo priprema realizovaće se na Zlatiboru. Ekipa će biti smeštena u hotelu Palisad od 27.juna do 9.jula i u tom periodu će odigrati četiri kontrolne utakmice: 30.juna sa ekipom Spartaka iz Subotice, 3.jula sa Mornarom iz Bara, 6.jula sa ekipom Tuzle i poslednji meč odigraće 9.jula sa ekipom Mladosti iz Lučana.


RTCG - Radio Televizija Crne Gore - Nacionalni javni servis :: Turizam i ekologija :: Zaposleno više od 4.500 domaćih sezonaca\nOVE GODINE 30. 05. 2019. 06:32 >> 19:02 2\nZaposleno više od 4.500 domaćih sezonaca\nNa sezonskim poslovima, od početka godine, angažovano je više od 4.500 radnika. Brojka je za 50 odsto veća u odnosu na isti period prošle godine. Tu spadaju i takozvani stalni sezonci. To su ona lica kojima je Zavod za zapošljavanje posredovao prošle godine ili ranije, koja svake godine obnavljaju ugovor sa istim poslodavcem, kazao Dnevnim novinama načelnik Područne jedinice Podgorica Dragan Marović.\nOn je ukazao i na posredovanje kao jednu od osnovnih uloga Zavoda, naglašavajući ga posebnim izazovom u sezonskom zapošljavanju.\nPrema njegovim riječima, posredstvom Zavoda, godišnje, na sezonskim poslovima, zaposli se između 9.000 i 10.000 lica, što predstavlja četvrtinu ukupne evidencije nezaposlenih.\n“Taj broj nije zanemarljiv, kada znamo da je na evidenciji 10.800 lica sa invaliditetom. Prisutan je deficit kadra turističko ugostiteljske struke. Ograničavajući faktor je i to što se poklapa period istovremenog odvijanja turističke i poljoprivredne sezone”, objašnjava Marović, ističući, ipak, za ovu godinu optimistički plan zapošljavanja 11.000 domaćih sezonaca.\nIskustva nam govore da poslodavci traže kvalifikovanu i pomoćnu radnu snagu. Taj odnos je 30:70 odsto u korist nekvalifikovanih. Činjenica je da na evidenciji Zavoda nema dovoljno kvalifikovane radne snage kako bi odgovorili potrebama svih poslodavaca.\n“Kroz naše mjere i angažovanjem svih faktora moramo uložiti dodatne napore kako bi domaća radna snaga uzela veće učešće. Dobre rezultate dala je državna kampanja Zaposlimo domaće Da Crna Gora radi. Organizovali smo sajmove zapošljavanja u sjevernom i središnjem regionu Crne Gore i bili su dobro posjećeni”, priča Marović.\nPomoćni poslovi, kako dodaje, namijenjeni su uglavnom za žensku radnu snagu: sobarice, higijeničarke, servirke, radnice u vešeraju, u kuhinji… One i prihvataju ove poslove, ali često su, zbog obaveza prema porodici, više vezane za mjesto prebivališta, pa ove poslove nerijetko obavljaju i muškarci. Marović navodi nedostatak kod poslodavaca što na vrijeme ne planiraju svoje potrebe za radnicima, ne ulažu u njihovu obuku, ne trude se da zadrže radnike.\n“Ovo se, naravno, ne odnosi na sve poslodavce. Oni veći imaju službe za ljudske resurse i bave se radnicima i njihovim potrebama”, ističe načelnik.\nNaglašava da sama plata nije uvijek prioritet za sezonca, odnosno za domaćeg radnika. On s tim ubjeđenjem pođe, ali opredjeljujući faktor u prihvatanju sezonskog posla su dodatni uslovi smještaj, radno vrijeme, neplaćen prekovremeni rad, kao i odnos poslodavca prema pradniku.\nInače, plata u sezoni za nekvalifikovanog radnika kreće se od 250 do 350 eura, za kvailifikovane između 350 i 600 eura, pa i više za dobre kuvare.\nPosao za 20.000 državljana CG


Kako prenosi index.hr u novembru prošle godine izglasan je novi Zakon o porezu na dohodak kojim je predviđeno da paušal za iznajmljivače od 1. januara 2019. može biti od 20 do 200 eura po krevetu.\nOdluka o visini paušala je decentralizovana te će je donositi jedinice lokalne samouprave, a ako one u propisanom roku, do kraja januara ove godine, ne donesu tu odluku, visina paušalnog poreza po krevetu odnosno po smještajnoj jedinici u kampu određuje se automatizmom u iznosu od 100 eura po krevetu.\nS obzirom na to da je do sada maksimalni iznos paušala bio 40 eura, u slučaju da lokalne jedinice ne donesu odluku o zadržavanju sadašnjeg iznosa, ili odluče povećati paušal, to bi mogao biti udar na velik broj iznajmljivača.\nMinistar finansija u hrvatskoj Vladi Zdravko Marić je kod najave ovih izmjena mogućnost podizanja paušala opravdavao time što su dosadašnji iznosi određeni davno i u drugačijim okolnostima.\n"Kod njih način i obračun ukupnog iznosa datira još iz 2004. godine, a rađen je na temelju zauzetosti jednog kreveta s 35 noćenja, uz prosječnu cijenu po noćenju od sto kuna (40 eura). No okolnosti su se bitno promijenile", rekao je Marić.


MISLILI SMO DA PRIVREDA VIŠE NEMA OVAJ PROBLEM Više od 250 dana traje u proseku naplata potraživanja\nPrivredna društva su prošle godine svojim partnerima ostala dužna čak 2.613 milijardi dinara - za 3, 2 odsto više nego 2017. godine.\nRokovi plaćanja kod gubitaša iznoze 251 dan, a po pitanju naplate potraživanja i plaćanja obaveza, najviše finansijske discipline ima među privrednim društvima koja su na listi "100 naj" APR sa najvećim poslovnim prihodom i ona su svoja potraživanja naplaćivala za 51 dan, a plaćali svoje obaveze za 73 dana, saopšteno je prošle nedelje u Agenciji za privredne registre.\nOsnivač organizacije koja se bavi edukacijom i unapređenjem poslovnih veština Milorad Milivojević objašnjava da firma koja uspe da za 20 odsto poveća prodaju, a za pet odsto naplatu, može da ostvari povećanje profita od 80 odsto.\n"U Srbiji je naplata postala ozbiljan problem i takva situacija je već desetak godina, postalo je neka vrsta opšte kulture, a firme nestaju sa tržista a bile su likvidne jer su imale nenaplaćena potraživanja", naveo je on.\nMilivojević za Tanjug kaže da je na stručnim seminarima mogao da čuje različite primere, među kojima i da firma koja ne daje svoju robu na odloženo nema problema sa likvidnošću, a da ona koja je fleksibilnija i to dozvoljava, upada u probleme.\n"Mi savetujemo, a to firme još uvek teško prihvataju, da se prilagode stanju na tržistu i da shvate da nije svako kupac i da treba imati u vidu da kada se roba uzme, treba je i platiti", rekao je on.\nKako kaže, to nije problem samo u Srbiji već da svuda u svetu postoji problem sa naplatom.\nSagovornik Tanjug navodi da je u Srbiji za izvršenje potrebno 635 dana, Mađarskoj 335, Makedoniji 385, Hrvatskoj 561, Nemačkoj 394, Francuskoj 331, Finskoj 231....\nKako kaže, mala i i srednja preduzeća imaju veći problem jer je veća konkurentnost, a najugroženiji su uvoznici jer oni svoje obaveze moraju odmah na plate, a onda čekaju na novac.\nEvropske kompanije muči neobičan problem: Ne znaju KAKO DA POTROŠE KEŠ\nSagovornik Tanjuga ističe da se sve više preduzetnika odlučuje da sudskim putem naplati potraživanja.\nMilivojević navodi i da je veoma bitno i to da se sve firme odlučuju da unutar svojih redova imaju posebno odeljenje koje će se baviti samo naplatom.\n"Adekvatna naplata je odraz finansijskog zdravlja kompanije, jer ako ne platimo prodatu robu gubimo zaradu, a u isto vreme i dalje dugujemo svojim dobavljačima", rekao je on.\nPovećanje naplate ima pozitivan efekat na rast profita, odnosno najveći uticaj na realnu profitabilnost, ističu stručnjaci.\nU toj organizaciji navode da su najčsešći razloci za blokadu firmi poreske obaveze ili obaveze prema poslovnim partnerima, a medju njima je najviše preduzetnika i malih preduzeća.\n"Važno je znati da redovna naplata omogućava dužniku da se izbegnu razne kamate, kazne kao i troškovi prinudne naplate, a u slučaju dugovanja društvo gubi reputaciju i poslovni rejting koji je pokazatelj likvidnosti i urednosti u poslovnom svetu", kaže on.\nU SLOVENIJI TRI PAKETA MERA ZA PRIVREDU, HRVATIMA VEĆ STIGAO MINIMALAC Nova podrška moguća i u Srbiji,"arsenal" sličan podršci u regionu\nTRŽIŠTE KRIPTOVALUTA MOGLO BI BITI POTPUNO PROMENJENO Korišćenje podataka o ljudskom telu umesto električne energije\nNovi patent za kriptovalute softverskog giganta Majkrosoft mogao bi da promeni način na koji ljudi i industrija gledaju na rudarenje kriptovaluta. Korišćenjem podataka o ljudskom telu umesto električne energije, može izvršiti revoluciju u kripto industriji.\nZemlje u regionu već su počele da donose i treći paket mera za privredu, malo ko i dalje radi na osnovnom paketu, a poznavaoci tvrde da se sve mere u okruženju svode na isto - arsenal je praktično sličan samo se pristupi razlikuju. Tako, kako ocenjuju, trenutna iskustva iz regiona mogu da budu neka vrsta vodilje po kojoj bi trebalo očekivati i mere u Srbiji.\nU CELOJ SRBIJI SE I DALJE GRADI Da li je to građevinska industrija otporna na krizu?\nGrađevinska industrija u Srbiji jeste doživela pad od početka korona krize, ali se u odnosu na mnoge druge delatnosti i dalje odlično drži. Mnogi projekti i dalje se realizuju, posebno oni manji i srednji, ali je i na većim gradilištima, i u vanrednom stanju, značajan broj radnika.\nHRVATSKE FIRME DOBILE SU ONO ZA ČIME SRPSKE VAPE Susedi doneli odlučne mere u poreskoj politici\nNa sednici užeg Vladinog kabineta Hrvatske ministar finansija Zdravko Marić predstavio je najavljene vladine mere za pomoć firmama u teškoćama, kao i ostalim privrednim sektorima koji su pogođeni krizom.\nAMBASADOR NEMAČKE O NOVOJ FABRICI "ZF dokaz odličnih odnosa dve zemlje"\nAmbasador Nemačke u Srbiji Tomas Šib istakao je danas da je proizvodni pogon ZF u Pančevu dokaz odlične ekonomske saradnje Nemačke i Srbije i ocenio da je Srbija ostvarila impresivne makroekonomske rezultate, koji će biti još bolji sprovođenjem daljih reformi.\nBITKOIN IZNENADIO KAO NIKADA DO SADA Nova vrednost najveća od marta 2018.\nSrpskoj državljanki zaraženoj korona virusom, koja je došla iz Lugana u Niš, preti 12 GODINA ZATVORA


sinisa mihajlovic trenirao fk bolonja slobodni udarci leukemija\nIako nije mnogo vremena prošlo otkako je okončao terapije protiv leukemije, ponovo zadivljuje.\nI to ne samo trenerskim umećem na kormilu FK Bolonja, već i šuterskim.\nSiniša Mihajlović je, naime, na treningu svog tima, koji se priprema za skorašnji nastavak sezone u Seriji A, podsetio na majstorije kojima je oduševljavao tokom igračkih dana.\nUostalom, pogledajte i sami kako danas ovaj 51-godišnjak, nedugo posle pobede nad leukemijom, izvodi "slobodnjake" i zašto to ovog vikenda oduševljava Italiju:\nPodsetimo, Mihina Bolonja se takmičenju vraća u ponedelja, 22. juna, kada će ugostiti Kristijana Ronalda (koji je sinoć promašio penal u Kup duelu sa Milanom) i Juventus.\nNa tabeli Serije A, u trenutku prekida zbog pandemije korona virusa, Juventus je bio vodeći, ali samo sa bodom više od Lacija koji dva dana posle "stare dame" ima teško gostovanje, protiv najvećeg iznenađenja Lige šampiona, Atalante.\nJuve je dosad sakupio 63 boda, rimski "nebesko-plavi" čija je zvezda Sergej Milinković Savić 62, a sa po utakmicom manje prate ih, na priličnoj bodovnoj udaljenosti, Inter (54), pomenuta Atalanta (48), Roma (45), Napoli (39)...\nBolonja je deseta, sa 34 boda.


Sastanak NATO-Rusija, bez većih očekivanja\nRazgovori sa Rusijom o rješavanju krize na granici istočne Ukrajine sele su u sjedište NATO-a u Briselu 12. januara sa malim očekivanjima za dogovor, prenosi redakcija Radija Slobodna Evropa na engleskom jeziku.\nPredstavnici 30 članica Sjevernoatlantske alijanse i Rusije održaće drugi sastanak ove sedmice u cilju smirivanja tenzija, nakon pregovora Washingtona i Moskve u Ženevi 10. januara na kojima nije ostvaren značajniji napredak.\nKljučna tema biće gomilanje ruskih trupa u blizini ukrajinske granice i zabrinutost da bi mogle da izvrše invaziju.\nNa sastanku Savjeta NATO-Rusija - prvom od 2019. godine - razmatraće se zahtjev Moskve da Sjevernoatlantska alijanska okonča širenje na istok i poništi rezultate ostvarene u Centralnoj i Istočnoj Evropi od 1990-ih.\nRusija je prekinula diplomatske odnose sa NATO-m, nakon što je Alijansa u oktobru 2021. protjerala osam članova ruske posmatračke misije u Briselu optužujući ih da su špijuni, u novom pogoršanju odnosa Zapada i Rusije koji su već na najnižem nivou od kraja Hladnog rata.\nIako su očekivanja mala, NATO se nada da će uvjeriti Moskvu u mogućnost održivog dijaloga i spriječiti vojnu eskalaciju.\nGeneralni sekretar Sjevernoatlantske alijanse Jens Stoltenberg rekao je ove nedjelje da bi dobar ishod razgovora omogućio dalje sastanke.


BOOST poziv za inovacije u vrijeme krize - CAT BiH\nBOOST poziv za inovacije u vrijeme krize\nby CAT BIH 2 | sep 25, 2020 | Novosti, Vijesti\nBOOST regionalni program ubrzanja koji koristi inovacije socijalnog uticaja za rješavanje izazova Covid-19 raspisuje konkurs za organizacije i kompanije u cilju umrežavanja i pronalaska rješenja za iznošenje, a koja se bave dugoročnim uticajem Covid-19, na budućnost ekonomije, rada, upravljanja i zdravlja.\nBOOST je otvoren za prijave od subjekata iz privatnog sektora, istraživačkih instituta, akademske zajednice i organizacija civilnog društva da podnesu rješenja koja se mogu primijeniti i prilagoditi Evropi i Centralnoj Aziji. BOOST je zajednička inicijativa UNDP-a za Evropu i Centralnu Aziju sa partnerima širom regiona, uključujući Koc Holding, slovačko Ministarstvo finansija, poljsko Ministarstvo spoljnih poslova i druge. Program ubrzavanja BOOST podržaće implementaciju i obim ovih rješenja širom Evrope i Centralne Azije. Biće izabrano 20 kandidata koji će se pridružiti programu ubrzavanja BOOST, a do pet će biti izabrano za finansiranje.\nPobjednici će dobiti do 20.000 USD za izradu prototipa i primjenu rješenja. Rješenja bi trebalo primijeniti u više zemalja i ojačati regionalnu saradnju u rješavanju krize.\nNa ovom konkursu se mogu prijaviti svi zainteresovani kandidati.\nPrijavu možete popuniti na sljedećem linku: https://boostimpact.org/challenges/\nInfluenser marketing u vrijeme globalne krize – Play Media Day Prijavite se na takmičenje za inovacije u globalnoj sigurnosti Prijavite se za volontiranje u okviru Circle programa Prijavite se na Slingshot 2020 takmičenje za startapove iz cijelog svijeta


Značajan rast spoljnotrgovinske razmene - KruševacGrad\nSpoljnotrgovinska razmena privrede Rasinskog okruga je u prvom kvartalu ove godine, prema podacima Privredne komore Srbije –Regionalne privredne komore Kruševac, povećana za 45 odsto, izvoz je porastao za skoro 34 odsto, a uvoz za oko 60 odsto\n– U periodu januar – april ove godine spoljnotrgovinska razmena Rasinskog okruga iznosi 217,9 miliona evra, u poređenju sa istim periodom u prošle godine veća je za 45,3 odsto. Vrednost izvezene robe iznosi 115 miliona evra, što je povećanje od 33,9 odsto u odnosu na2020.godinu. Ukupan uvoz Rasinskog okruga za period januar – april ove godine iznosi 102,9 miliona eura i u odnosu na isti period prethodne godine povećan je za 60,6– navedeno je u izveštaju kruševačke Regionalne privredne komore Kruševac.\nTo znači da je u prvom kvartalu ove godine privreda Rasinskog okruga u spoljnotrgovinskoj razmeni ostvarila suficit od 12 miliona evra te da je pokrivenost izvoza uvozom 111,7 odsto.\nPodaci pokazuju da je sličan rast ostvaren i u odnosu na 2019.godinu, odnosno period pre pandemije korona virusa, jer je u prvom kvartalu te godine izvoz bio 85,7 miliona evra, auvoz66,3 miliona, dok je prošle godine u tom periodu izvezena roba u vrednosti od 85,9 miliona evra, a uvoz je bio 64,1 milion evra.\nPodaci ovdašnje RPK pokazuju da su u izvozu Okruga u posmatranom periodu najviše učestvovala preduzeća iz prerađivačke industrije što je u nominalnom iznosu 72,9 miliona evra, odnosno 87 odsto, dok jesektor poljoprivrede učestvovao sa 12,9 miliona evra, što je posmatrano u procentima 13 odsto.U odnosu na isti period 2020. godineizvoz prerađivačke industrije porastao je za 37,2 odsto, dok se u sektoru poljoprivrede beleži rast od 15,3 odsto.\nU kruševačkoj Regionalnoj privrednoj komori navode da kompanije iz Rasinskog okruga kontinuirano beleže trend rasta u spoljnotrgovinskoj razmenite da je iznos razmene u prvom kvartalu ove godine skoro tri puta veća u odnosu na isti period 2012. godine.\n01.12.2021 0 261\n16.11.2021 0 1,254\n09.11.2021 0 257\n05.09.2021 0 200\n01.09.2021 0 465\n20. januara 2022., 22:12


Makedonija planira zajedničku investiciju u solarnu elektranu od 700 MW sa Srbijom i Albanijom - Automatika.rs\nNaslovna Vesti Green tech Makedonija planira zajedničku investiciju u solarnu elektranu od 700 MW sa Srbijom...\nPremijer S.Makedonije Zoran Zaev izjavio je nakon sastanka s liderima zemalja regiona, Srbije i Albanije da će zajedno investirati u fotonaponski sistem od 700MW.\nPredsednik Vlade Severne Makedonije Zoran Zaev, predsednik Srbije Aleksandar Vučić i premijer Albanije Edi Rama obavezali su se na samitu u Skoplju da će ojačati ekonomske veze i preimenovali su trilateralnu inicijativu Mini Šengen u Otvoreni Balkan. Zasnovana je na principu Evropske unije za slobodu kretanja robe, ljudi, usluga i kapitala.\n”Zajedno ćemo da investiramo u verovatno najveću fotonaponsku elektranu od oko 700 megavata”, izjavio je Zaev u intervjuu Tanjugu posle sastanka, ali nije otkrio pojedinosti.\nSeverna Makedonija je u svom investicionom planu za period zaključno s 2027. godinom objavila da očekuje 3,1 milijardu evra javnih ulaganja, privatnog kapitala i bespovratnih sredstava u sektoru energetike. Državna kompanija Elektrani na Severna Makedonija, ESM, već radi na zameni termoelektrana na ugalj solarnim elektranama. Ta zemlja namerava da najkasnije 2027. prestane da upotrebljava to štetno fosilno gorivo.\nAlbanija je na poslednjim tenderima izabrala kompaniju Voltalia iz Francuske za projekat Spitalle od sto megavata i solarnu elektranu Karavasta snage 140 megavata. A što se tiče privatnih kompanija, on se spremaju da podignu tri solarne elektrane od po 50 megavata u Fjeru, ali neće imati prava na bilo koju vrstu subvencija.\nSrbija možda ima i najveće planove u segmentu solarnih elektrana\nVlada Srbije je upravo otpočela pregovore s kompanijom UGT Renewables iz Čikaga o izgradnji desetak solarnih elektrana ukupne snage jednog gigavata. Još nije poznato da li bi investitor iz Sjedinjenih Država instalirao ta fotonaponska postrojenja za državnu Elektroprivredu Srbije – EPS, ili bi projekat bio sproveden u nekom drugom obliku.\nDo sada ukupni kapacitet proizvodnje struje iz energije Sunca u Srbiji iznosi oko 20 megavata. U aprilu je usvojen Zakon o korišćenju obnovljivih izvora energije, od kojeg investitori i država očekuju da će omogućiti brzu ekspanziju u toj oblasti.\nŠto se tiče privatnog sektora, Fintel Energija i MK Group su prošlog meseca najavili svoj projekat Agrosolar Kula od 660 megavata, što bi ga u ovom trenutku učinilo najvećim u Evropi.\nPrethodni tekstDa li znate kako su japanci povezali najveći sportski događaj na svetu i robotiku?\nSledeći tekstKUKA Innovation Award 2022 – Prijavi se i ti


Lekarsko društvo traži uvođenje porodičnog lekara | Nova Ekonomija\nSrpsko lekarsko društvo (SLD) će ubrzo Ministarstvu zdravlja uputiti zahtev da se u domaći zdravstveni sistem uvede institucija porodičnog lekara, za koju smatraju da bi uštedela novac i omogućila bolju zdravstvenu zaštitu, rekla je predstavnice SLD-a Nevenka Dimitrijević.\nDimitrijević je gostujući na televiziji N1 kazala da sve zemlje u okruženju imaju porodičnu medicinu, kao i zemlje zapadne Evrope, ali da Ministarstvo zdravlja u periodu kada su reforme u tom pravcu započete nije želelo da uvede taj sistem rada.\nOna dodaje i da bi u sitemu sa porodičnim lekarima pacijenti prvo sklapali ugovore sa Republičkim fondom za zdravstveno osiguranje (RFZO) u kojem bi se odlučivali da pređu kod izabranih porodičnih lekara, koji bi kasnije od tog onda naplaćivali usluge koje pruže u toku meseca.\nZa pacijenta bi usluge u takvom sistemu bile besplatne, a porodični lekari bi stalno pratili stanje svojih pacijenata, što bi dovelo i do ušteda.\nPrema oceni njenoj, trenutno stanje u opštoj medicini je loše, a ta grana zdravstva je jako degradirana i u međuvremenu je postala servisna klinika.\nDodatno, mnogi pacijenti dolaze bez preke potrebe koje lekari opšte prakse ne mogu da odbiju, nakon čega sami lekari moraju da troškove pravdaju RFZO.\nDodaje i da mlađi lekari opšte prakse u radni odnos stupaju nedovoljno obrayovani, da je trenutna prosečna starost zaposlenih 60 godina i da se zato zalažu za uvođenje katedre za opštu medicinu.\nMinistarstvo plaća sistematske preglede u privatnoj ordinaciji\nLekari opšte prakse nespremni za mentalne poremećaje


Vesić: Beograd je sportska prestonica ovog dela Evrope - EMBARGO 011\nZa sedam dana Beograd će biti prepun stranaca jer očekujemo 18.000 gostiju iz inostranstva na „Fajnal foru” i samo na tom sportskom događaju očekujemo zaradu od 25 miliona evra, rekao je zamenik gradonačelnika Goran Vesić na svom Jutjub kanalu u rubrici „Uživo – Kafa sa Vesićem”.\nOn je podsetio da pre „Fajnal fora” glavni grad Srbije u nedelju očekuje i održavanje Beogradskog maratona i u razgovoru sa Darkom Habušom, direktorom Beogradskog maratona, podsetio da je 1997. godine bio predsednik Organizacionog odbora ove manifestacije.\n– To je bio 10. maraton po redu, a ove godine će se trčati 35. trka. Darko Habuš i njegov tim rade veliku stvar za Beograd, jer naš grad čine kako investicije, zgrade i bulevari, ali i njegov duh, kulturni i sportski događaji. Maraton u Beogradu ima tradiciju od 35 godina, a mi ćemo nastojati da mu dodamo još sadržaja kako bi bio još masovniji. Dakle, ova i sledeća nedelja u Beogradu će biti u znaku sporta, tu su Beogradski maraton u nedelju i „Fajnal for” od četvrtka i to je najbolji dokaz da je Beograd i sportska prestonica ovog dela Evrope – rekao je Vesić, pozvavši Beograđane da u što većem broju učestvuju u Trci zadovoljstva na dva i po kilometara.\nHabuš je istakao da je sve spremno za održavanje Beogradskog maratona i da je start trke zbog nepovoljnijeg vremena predviđen za osam sati ujutro.\n– Ovog puta maraton smo pomerili na 15. maj jer se međunarodni sportski događaji ne planiraju na velike praznike, a imali smo i nepovoljniju epidemiološku situaciju. Već u petak se predviđa temperatura od tridesetak stepeni, te smo smatrali da je ipak bolje da trka počne ranije kako bi učesnicima bilo lakše. Očekujemo 6.700 takmičara, od kojih 1.200 stranih trkača, a među njima su Etiopljani i Kenijci kao glavni favoriti. U Trci zadovoljstva verujem da će učešće biti takođe masovno i očekujemo oko 10.000 ljudi koji će promovisati zdrav život. Hoteli su puni, očekujemo i dobru zaradu za grad i želimo da vam zahvalimo za svu podršku koju nam pruža Grad Beograd – kazao je Darko Habuš


Toronto je do te pobede došao na istorijski način: pobednički koš koji je postigao Kavai Lenard uz zvuk sirene bio je, prema tvrdnji NBA lige, prvi slučaj otkako najjače prvenstvno u košarci postoji, a da je sedma utakmica rešena preciznim šutem iz igre u poslednjoj sekundi četvrte četvrtine.\nNaime, nakon što je Džimi Batler poravnao rezultat na 90:90 na 4,2 sekunde pre kraja, Toronto je iskoristio poslednji napad da se osmisli akcija za njegovog najboljeg igrača. Lenard je dobio loptu, probio se po desnoj strani, ostavio jednog čuvara iza sebe, a kada ga je preuzela prva zvezda "siksersa", centar Džoel Embid, uputio je šut iz desnog ugla. Lopta je u visokom luku krenula ka svojoj meti, četiri puta udarila po obruču i, na oduševljenje cele hale u Torontu, prošla kroz mrežicu.\nToronto je tako drugi put u poslednje četiri sezone ušao u finale "istoka", gde od srede počinju njegovi dvoboji sa najbolje rangiranom ekipom uvodnog dela šampionata, Milvoki Baksima.\nKavai Lenard slavi pobedu nad Filadelfijom u sedmom meču polufinala "istoka"\nKavai Lenard je bio ne samo junak, već i najefikasniji igrač utakmice sa 41 poenom, Serž Ibaka je doprineo uspehu sa 17, a Paskal Siakam sa po 11 poena i skokova. Embid je završio meč sa 21 poenom i 11 skokova, Redik je ubacio 17, Džimi Batler 16, a Tobajas Heris je imao 14 poena i 10 skokova. Njegov najbolji NBA prijatelj, Boban Marjanović, ovoga puta nije ulazio u igru.\nU finalu "zapada" igraće aktuelni šampion Golden Stejt i Porltand, koji je u dramatičnoj završnici eliminisao Denver predvođen Nikolom Jokićem.


Američki sekretar za odbranu iz vremena Vijetnamskog rata, Robert Meknamara, umro u 94. godini\nBivši američki sekretar za odbranu, Robert Meknamara, koji se smatra arhitektom Vijetnamskog rata, umro je jutros, u Vašingtonu, u 94. godini.\nMeknamara je služio kao sekretar za odbranu od 1961. do 1967. godine, pod predsednicima Džonom Kenedijem i Lindonom Džonsonom, i bio je jedna od ključnih ličnosti odgovornih za eskalaciju američke vojne umešanosti u Vijetnamu. Meknamara je takođe bio usko povezan sa neuspešnim nastojanjima Sjedinjenih Država da spreče širenje komunizma u Vijetnamu - toliko da se taj konflikt ponekad eufemistički naziva "Meknamarin rat."\nKasnijih godina, Meknamara je priznao da je gajio određene sumnje u vezi sa tim ratom. On je rekao kako nije verovao da će masovna kampanja bombardovanja Severnog Vijetnama biti uspešna, ali ipak nije menjao tu odluku. U Vijetnamskom ratu poginulo je više od 58 hiljada Amerikanaca, dok se ukupan broj žrtava u Severnom i Južnom Vijetnamu penje na milione.\nIako najviše poznat po svojoj ulozi u tom konfliktu, Meknamara je takođe služio kao predsednik kompanije Ford, a kasnije i kao predsednik Svetske banke.\nMeknamara je rođen u Kaliforniji, diplomirao je ekonomiju na Harvardu i služio u Drugom svetskom ratu. Bio je poznat po svojoj odanosti statističkim analizama. 2003. godine bio je subjekt nagrađenog dokumentarnog filma pod naslovom "Magla rata".


Prikupljen novac za malog Gavrila | TV KANAL 9 NOVI SAD\nNaslovna EMISIJE Prikupljen novac za malog Gavrila\nPrikupljen novac za malog Gavrila\nVIDEO K9: Nakon razgovora predsednika Srbije s predstavnicima Ministarstva zdravlja, obezbeđena su nedostajuća sredstva za lečenje dečaka Gavrila Đurđevića koji boluje od spinalne mišićne atrofije, saopšteno je ministarstva.\nMinistarstvo zdravlja saopštilo je da su obezbeđena nedostajuća sredstva za lečenje malog Gavrila Đurđevića koji boluje od spinalne mišićne atrofije. Novac je, kako je rečeno, odmah stavljena na raspolaganju porodici obolelog dečaka kako bi on što pre bio upućen na lečenje koje košta dva i po miliona evra.\nDečak boluje od spinalne mišićne atrofije tip jedan i neophodan mu je najskuplji lek na svetu. Njegova majka je rekla da su dobili poziv iz bolnice u Budimpešti i da je potrebno da do kraja maja sakupe novac kako bi Gavrilo mogao u junu da primi terapiju.\nPodsećamo, proteklih meseci u prikupljanje novca za malog Gavrila uključili su se brojni građani i poznate ličnosti, a jedna od onih koja je privukla najviše pažnje bila je aukcija Ronaldove kapitenske trake sa utakmice u Beogradu.\nPrethodni tekstU sredu o rebalansu budžeta\nSledeći tekstDodatni šalteri za lična dokumenta


Lučanski SPS: Dame, podržite Natašu Darković | Regionalne Vesti | Srbija\nSaopštenje za javnost OO SPS Lučani\nPostojanje i delovanje Foruma žena SPS-a predstavlja značajan iskorak ne samo u sprovođenju politike leve orjentacije, već je iskorak i u razvoju modernog srpskog društva.\nPredrasude i tradicionalni patrijarhalni stavovi prema ženi i danas su vrlo često razlog njenog neravnopravnog tretmana u porodici i drugim oblastima života i rada.\nOblici neravnopravnosti nisu uvek dovoljno vidljivi i ne prepoznaju se na pravi način. Ponekad su „nevidljivi“ i za žene, jer su one na neki način navikle da razne nepravde doživljavaju kao nešto što je „normalno“.\nDiskriminacija, ušuškana u tradicionalne podele rodnih uloga, često ostaje u zoni tolerisane diskriminacije koja onemogućava puni napredak žena, a time i prosperitet društva.\nU cilju ostvarivanja osnovne ideje Forum žena SPS da se svojim delovanjem zalaže za ostvarivanje prava ženske populacije u svim segmentima društvenog i političkog života i da ta prava budu ispoštovana u svakodnevnom životu.\nOhrabruje činjenica da sve više mladih žena prihvata socijalističke ideje i da realizaciju tih ideja vidi kao rešenje za kvalitetniji život i bolji položaj u društvu. FOŽ SPS-a u Lučanima u narednom periodu radiće, pre svega, na informisanju i edukaciji građanki o rodnoj ravnopravnosti, zaštiti žena od porodičnog nasilja, preduzetničkoj inicijativi i samozapošljavanju, socijalnoj zaštiti, zdravstvenoj preventivi i drugim oblastima.\nŽelimo da Forum žena Socijalističke partije Srbije svojim aktivnostima usmerenim ka pravednosti i humanosti doprinese da dostojanstvo žena u našem društvu bude u skladu sa ulogama i obavezama koje žene u Srbiji imaju.\nPovodom 8. Marta, Međunarodnog dana žena, Opštinski odbor Socijalističke partije Srbije i Forum žena Opštinskog odbora Socijalističke partije Srbije, svim pripadnicama lepšeg pola želi srećan praznik i puno uspeha na svim poljima i u svim sferama interesovanja.\nUkoliko našem kandidatu za poslanika u Narodnoj skupštini Republike Srbije, Nataši Darković (diplomirani specijalni pedagog), inače radniku Centra za socijalni rad u Guči, date svoj glas i na taj način joj ukažete poverenje, ona će se zalagati za sve gore navedeno i svojim dugogodišnjim iskustvom, u sferama van svoje profesije, doprineti da u našoj opštini, okrugu i republici nastanu uslovi koji bi uticali na bolji život i standard življenja.\nIzvor: Informativna služba Opštinskog odbora Socijalističke partije Lučani\nRavnopravnost polova i dalje nedovoljna, procenjuju dame iz SPS i SNS\nParezanović: Opozicija pravi alibi za izborni poraz, ni reči o programu i idejama\nMilanovački PUPS se kolektivno učlanio u SPS\nCveće i poligraf na poslednjoj sednici Skupštine u Gornjem Milanovcu


• Motorne sanke za srpski Sibir\nU zimskom periodu teško je obezbediti neprekidno i kvalitetno snabdevanje električnom energijom kupaca sa Zlatibora, Kopaonika, obronaka Golije ili iz Sjenice, gde je „zagrljaj“ zime tako snažan da se može porediti sa sibirskim. Od nedavno ni snežne nepogode nisu prepreka za montere „Elektrosrbije“. Električari sada i do sela viših predela stižu u najkraćem roku novim motornim sankama Ski Doo – Bombardier, Summit 550. Snaga motora ovih sanki za dubok sneg je 550 kubika, ima mesta za dva montera i sav potreban alat.\nTeritorija koju pokriva „Elektrosrbija“ izuzetno je razuđena, obuhvata približno trećinu Republike Srbije i opslužuje oko 894 000 kupaca. Neki od ovih potrošača su u izuzetno nepristupačnim oblastima, zato se naša kompanija suočava sa problemima kakve nemaju ostala privredna društva za distribuciju električne energije u zemlji.\nZbog izuzetno niskih temperatura i neprohodnih puteva bilo je teško stići do kupaca kada ih snežni nameti odseku od sveta. Sada ni „viša sila“ ne sprečava montere da u najkraćem roku otklanjaju kvarove na elektroenergetkim objektima i u najzabačenijim delovima komzuma, tamo gde ne može da prođe „Lada Niva“, radnici se probijaju sankama. Nekada je bilo neophodno da se sačeka raščišćavanje saobraćajnica kako bi se došlo do potrošača, što je moglo da znači i gubljenje nekoliko dana, a sada se vreme čekanja meri minutima.\nIseljavanje sa ovih teritorija u poslednje vreme je učestalo, najviše zbog nerešenih komunalnih i infrastrukturnih pitanja. Stanovnici ovih područja se žale da su ih svi zaboravili, ali ističu partnerski odnos sa „Elektrosrbijom“. Na ovim područjima mnogo je domaćinsatva u kojima žive stari i bolesni, zato je brzina otklanjanja kvarova izuzetno važna, jer u takvim uslovima ko brzo dobro čini, dva put dobro čini. Nabavka motornih sanki, značajna je za unapređenje kvaliteta usluga, odgovor je na ispunjenje zahteva potršača i uticaće na povećanje međusobnog poverenja kompanije i kupaca.\nUlaganja u stabilnost energetskog sistema ovih područja su velika. Električnom energijom treba snabdeti relativno mali broj kupaca na ogromnom i nepristupačnom terenu. Ekonomsku računicu je teško izvesti, ali osim poslovnom logikom, „Elektrosrbija“ se vodi motivom da je podizanje kvaliteta života zajednice u kojoj posluje najvažniji činilac uspešnosti. Nestašice prehranbenih proizvoda meštani ovih mesta nekako mogu da nadomeste, ali neredovna isporuka struje bi imala nesagledive posledice čak i za opstanak ljudi u ovim krajevima. Nabavka motornih sanki je zato izuzetno važana za brzo otklanjanje kvarova u surovim uslovima i značajna je za nastojanje „Elektrosrbije“ da bude servis svi svojih kupaca, ma gde se oni nalazili.


SAD: Federalne rezerve nastoje da pokrenu usporenu ekonomiju\nKao što su mnogi stručnjaci predvidjali, američka centralna banka je smanjila osnovnu kamatnu stopu za četvrtinu procenta. Ta odluka doneta je u jeku porasta cena nafte, krize na tržištu nekretnina i pada vrednosti dolara.\nSuočene sa upornim problemima na stambenom i kreditnom tržištu, koji su usporili američku ekonomiju, Federalne ezerve su po drugi put u dva meseca smanjile osnovnu kamatnu stopu koju banke naplaćuju jedna drugoj za pozajmice. Takozvani Komitet za otvoreno tržište Federalnih rezervi, kojim predsedava predsednika Ben Bernanki, smanjio je osnovnu kamatnu stopu za četvrtinu procenta – na 4,5 odsto. Smatra de da to može da da podstrek ekonomiji pošto se smanjuje cena pozajmljivanja novca, a time i poslovne ekspanzije. U obrazloženju. Federalne rezerve su navele da bi povećane cene energije mogle da dovedu do inflacije pošto je cena nafte dostigla rekordni nivo od preko 94 dolara. Medjutim, prema izveštaju Sekretarijata za ekonomiju, stopa rasta u trećem kvartalu je bila viša od očekivane. Evo šta o tome kaže glavni ekonomski savetnik Bele kuće, Edvard Lazier.\n“Zaista je interesantno da smo u kvartalu u kojem smo imali probleme na stambenom tržištu i probleme sa kreditima početkom avgusta, ipak ostvarili ekonomski rast od gotovo četiri odsto posle još jednog kvartala sa sličnim rezultatom, rekao je Lazier.”\nPosle odluke Federalnih rezervi vrednost akcija je pala, ali se kasnije stabilizovala tako da je Volstrit završio dan u plusu. Analitičari ne očekuju da će Federalne rezerve ponovo smanjiti kamatnu stopu na svom poslednjem sastanku ove godine, u decembru.


Dušan Bajatović: Gas neće biti jeftiniji | SEEbiz.eu\nDušan Bajatović: Gas neće biti jeftiniji\nObjavljeno: 09.09.2011 / 11:31\nNOVI SAD - U Srbiji neće biti pojeftinjenja gasa do kraja ove godine a najverovatnije ni u sledećoj, izjavio je generalni direktor Srbijagasa Dušan Bajatović, podsetivši da cena gasa zavisi od cene nafte na svetskom trzistu.\nOn je napomenuo da je cena gasa u Srbiji za domaćinstva među najnižima u Evropi i da nižu cenu gasa u regionu ima samo Rumunija koja ima znatne količine domaćeg gasa i nije uvozno zavisna kao Srbija.\nBajatović je, na konferenciji za novinare u Novom Sadu, najavio mogućnost potpisavanja dugoročnog ugovora o isporuci gasa sa Gazpromom kojim bi Srbija dobijala gas jeftiniji za 15 %.\nTo pitanje je pokrenuto prilikom razgovora predsednika Srbije Borisa Tadića sa premijerom Rusije Vladimirom Putinom prilikom njegove nedavne posete Beogradu.\nTo bi bio gas koji bismo dobijali po trenutno najbolje mogućim uslovima ali o tome konačnu odluku treba da donese Vlada Srbije.\nGovoreći o cenama gasa Bajatović je rekao da je nabavna cena tog energenta sa troškovima dopreme bez troškova poslovanja Srbijagasa u avgustu ove godine iznosila 34,3 dinara po metru kubnom a da je prosečna cena za tarifne kupce 30,7 dinara po metru kubnom.\nPri tom je nabavna cena uvoznog gasa u avgustu bila 38,4 dinara po metru kubnom, rekao je on i dodao da Srbijagas na osnovu toga ima čist gubitak od osam dinara po metru kubnom.\nNajavljeno poskupljenje gasa od 10 % za domaćinstva nije realno, rekao je on i dodao da je to poskupljenje daleko ispod tržišne cene kao i da neće drastično uticati na poboljšanje poslovanja Srbijagasa.\nGeneralni direktor Srbijagasa je naveo da je ukupna zaduzenost tog preduzeća na dan 5. septembra ove godine iznosila 634,3 miliona evra od čega dugovanja za kredite pod komercijalnim uslovima iznose 204,3 miliona evra a krediti sa državnom garancijom 430 miliona evra.\nOn je naveo da su ukupni nepriznatni troškovi Srbijagasa 200 miliona evra i naglasio da je uredno plaćanje gasa uslov za obezbeđivanje potrebnih količina tog energenta za tržište Srbije.\nU slučaju da se ne promeni cena gasa i da ne bude podignuta naplata potraživanja Srbijagas će biti prinuđen da se zadužuje po komercijalnim uslovima.\nTagovi: Dušan Bajatović, Srbijagas, energetika, gas